CAYALAH... RAFIDAH IBRAHIM DAH JADI TAUKE KILANG

Masihkah anda ingat dengan penyanyi dan pelakon, Rafidah Ibrahim (Fida),30, yang kebelakangan ini menyepi daripada dunia hiburan?

Terkini, rupa-rupanya Fida sudah menjadi tauke kilang bagi memasarkan barangan, R Secrets.

“Sebenarnya saya sudah lama dalam bidang bisnes dan macam-macam saya buat, dari bidang kontraktor sehinggalah sekarang, kosmetik dan penjagaan diri. Dalam penglibatan bisnes sebelum-sebelum ini saya pernah juga gagal mungkin kerana tidak ada perancangan yang rapi. Namun alhamdulillah setelah itu, saya banyak juga belajar dengan orang-orang yang berjaya, mereka tidak kedekut ilmu.

“Walau bagaimanapun, saya agak terkilan sebab ada antara orang yang banyak membantu ketika susah senang saya sudah meninggal dunia. Selain insan itu, kakak saya Datin Sri Rozita dan Dato Maziah juga banyak membantu dan memberikan nasihat dalam selok-belok perniagaan.

“Saya bermula sebagai pembekal serum dengan mengedarkan kepada syarikat Kongsi Makan, selepas menerima keuntungan hasil usaha kerja keras mengedar serum, kini dapatlah kilang saya sendiri. Jadi, bukanlah bermakna saya tak berlakon atau sudah tidak menyanyi lagi, cuma saya fokus dengan bisnes saya. Bila segalanya sudah stabil dan sudah ada orang kepercayaan maka barulah boleh saya kembali semula dengan karier seni,” ujarnya dipetik sebagai berkata kepada Media Hiburan.

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

Foto: Fida IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


NETIZEN SINDIR ELLY MAZLEIN TUTUP WAJAH ANAK: "KAWAN BILAL NI"

Siapa yang mengikuti perkembangan Elly Mazlein di media sosial, pasti tahu pelakon dan pengacara ini mengambil tindakan menutup wajah anak-anak. Malah, sehingga kini Elly atau mesra disapa sebagai Kak Lina Pom Pom belum mendedahkan wajah cahaya mata lelakinya sejak dilahirkan pada Oktober tahun lalu.

Baru-baru ini, perkongsian Elly menjadi perhatian ramai apabila memuat naik video pendek anak keduanya, Haider Mateen yang dilihat memakai baju romper berwarna putih dengan gambar pasukan bola sepak terkemuka, Manchester United.

Perkongsian pengacara Gegar Vaganza musim kesembilan (GV9) itu mendapat pelbagai reaksi daripada netizen yang teruja melihat telatah Haider serta memuji kecomelan anak selebriti itu.

Bagaimanapun, ada segelintir netizen menyindir Elly serta menyamakan dengan selebriti terkenal Noor Neelofa kerana tindakannya menutup wajah Haider.

Klik untuk gambar besar

Meskipun ada yang meninggalkan komen sindiran, namun ada yang mempertahankan Elly dengan mengatakan itu adalah hak masing-masing untuk berkongsikan wajah anak atau tidak.

Terdahulu, Elly memberitahu dia enggan berkongsikan wajah anaknya supaya kanak-kanak itu tidak terpalit dengan populariti dunia seni.

Untuk makluman, Elly berkahwin dengan Mohamad Azlan pada Januari 2020 dan dikurniakan anak lelaki, Haider Mateen yang memasuki usia setahun.

Sebelum ini, Elly pernah berkahwin dengan pengarah Azmi Hatta pada 9 November 2014 namun bercerai pada Oktober 2015. Mereka dikurniakan seorang cahaya mata, Putri Sara Sefhia, kini berusia lima tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HAPPY FATHER'S DAY... YOU WILL FOREVER BE NOAH'S HERO" - BCL

Semua sedia maklum mengenai Allahyarham Ashraf Sinclair yang menghembuskan nafas terakhir pada 18 Februari 2020 lalu, dipercayai akibat serangan jantung.

Sempena dengan sambutan Hari Bapa hari ini, selebriti Indonesia, Bunga Citra Lestari atau BCL telah memuat naik video Allahyarham suami bergurau dengan anak lelakinya, Noah Aidan Sinclair, selain turut menitipkan nukilan kata buat arwah.

Posting berkenaan nyata menerima perhatian ramai dan sehingga kini, video pendek itu sudah pun ditonton lebih dua juta kali.

Klik untuk gambar besar

"Happy Father's day. Terima kasih telah memberikan banyak sekali tawa dan kebahagiaan untuk Noah. Terima kasih telah mengajarkan Noah tentang kehidupan.

"Terima kasih telah mengajarkan Noah untuk mencintai dirinya, memaafkan dirinya sendiri bila salah, dan belajar dari kesalahan itu. Thank you for teaching him how to be a man.. U will forever be Noah's hero," tulisnya sebagai kapsyen.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK ADA DENDAM, SAYA MEMAAFKAN MEREKA..." - ALIFF AZIZ JUGA MOHON MAAF

"Orang akan terus bercakap. Tapi, saya tak ada dendam apa-apa pun. Saya memaafkan mereka dan dalam masa sama, saya minta maaf juga kepada semua yang mungkin pernah berasa tidak senang dengan sikap atau kelakuan saya dulu. Saya tak nak dendam. Saya nak hidup berlapang dada dan nak fokus pada apa yang saya nak buat saja.

"Namun, saya pun tiada daya untuk mengawal mulut atau kecaman orang," kata penyanyi dan pelakon sensasi dari Singapura, Aliff Aziz, 30, yang rela memaafkan dan dia juga memohon maaf kepada semua yang mungkin pernah berasa hati dengan sikap atau kelakuannya dulu.

Susmai kepada penyanyi dan pelakon Bella Astillah itu berkata biarpun kini dia sudah berubah ke arah kebaikan untuk mencari reda Allah dalam kehidupan di akhirat nanti, namun dia sedar orang akan terus bercakap mengenai kekhilafan dirinya yang lalu.

Klik untuk gambar besar

Aliff yang kini bersaing di pentas Gegar Vaganza musim kelapan (GV8) mulai malam semalam, nampaknya berjaya mengungguli tangga teratas dengan memperoleh jumlah markah 74.6 peratus, sekali gus mengetepikan 12 lagi peserta lain.

Dalam pada itu, Aliff turut berkata sama ada kita baik atau jahat macam mana pun, atau cuma menjadi diri sendiri pasti akan sentiasa ada orang yang bercakap mengenai kita dan tidak berpuas hati.

"Macam Ummi saya selalu cakap, memuaskan hati semua orang adalah satu perkara yang mustahil. Sebab, orang baik pun ada yang tak suka, inikan pula saya yang banyak khilaf dan kelemahan diri, lagilah orang tak suka.

"Tapi, sekarang saya cuma nak fokus pada perkara yang positif saja. Kalau nak terus fikir yang negatif itu, nanti malam-malam nak tidur pun tak dapat dan asyik teringat saja. Ditambah, saya kini masih belajar lagi untuk tidak memikirkan perkara yang tidak perlu," ujarnya.

Bapa kepada sepasang cahaya mata ini berkata, dia sebenarnya tidak mahu juga membiarkan diri diselubungi sifat dendam walau tahu orang akan tetap mengaitkannya dengan hal aib yang lalu.

Terdahulu, pada Ogos lalu Aliff dikatakan sudah semakin aktif mendalami ilmu agama dengan menyertai kumpulan tabligh yang juga disertai beberapa selebriti lain seperti Nabil Ahmad, Faizal Ismail, Saharul Ridzwan dan ramai lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 GAMBAR - WAJAH COMEL NUR AURORA, ANAK DIANA DANIELLE & FARID KAMIL

Menerusi laman Instagram Diana Danielle, dia telah berkongsi gambar-gambar sekitar sesi fotografi anak keduanya, Nur Aurora yang bertemakan animasi Snow White.

"Assalamualaikum, hello everyone! Let me introduce to you my lovely little daughter... Happy One Month old my darling Nur Aurora! You are our biggest blessing along with your brother Muhammad. I'm very lucky to have such a calm and happy baby. Syukur Ya Allah for my little family

"Chemad la orang yang paling happy bila tahu Chemad nak dapat Adik. Ni Chemad nak cerita sikit... Mana tahu nanti Adik Aurora baca bila besar nanti.. .

"Masa Adik dalam perut Ibu lagi Chemad dah declare Chemad ni Abang Muhammad pada Ibu & Babah. Hari demi hari perut Ibu membesar.. dulu Chemad suka sgt tidur atas perut Ibu tapi takpe Chemad bagi ruang pada Adik, nanti Adik tersepit pulak kan. Lama lama Ibu pun tak larat nak dukung Chemad dan Chemad faham... Chemad kan Abang...

"Bila Ibu masuk hospital tengah tengah malam, Chemad langsung tak tidur satu malam tunggu Ibu & Baby... sampai Chemad jumpa dan tatap wajah Adik dan peluk kiss Ibu baru pagi esok tu baru Chemad lena tidur. Itulah pengorbanan seorang Abg bernama Chemad... Sayang baby Aurora," ujar Diana di laman Instagramnya.

Jom kita saksikan gambar-gambar comel Aurora ini hasil bidikan Camora Arts.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PENGHIAS WAJAH MAJALAH BERBAHASA CINA - NEELOFA SUDAH RANCANG BERNIQAB

Menerusi laman sosial Instagram majalah berbahasa cina tempatan iaitu Citta Bella, pengacara dan usahawan Noor Neelofa tampil sebagai penghias muka depan bulan November majalah tersebut.

Majalah Citta Bella yang memuat naik dua hasil muka depan memaparkan Neelofa yang telah siap disunting untuk tatapan umum itu telah mencuri perhatian wargamaya.

Pengacara dan usahawan, Noor Neelofa mencuri perhatian wargamaya apabila tampil sebagai penghias muka depan bulan November majalah berbahasa cina tempatan, Citta Bella.

"Kami sangat berbangga untuk menampilkan Neelofa sebagai penghias muka depan November 2020 untu kali ketiga, dengan penuh keanggunan dan sofistikated.

"Imej-imej cantik ini diambil sebelum Neelofa mengambil keputusan untuk berniqab. Neelofa sudah mempunyai konsep menutup sebahagian wajah ini di mindanya sejak September lagi dan stylist Colin melaksanakan gaya ini pada awal Oktober.

Klik untuk gambar besar

"Dan akhirnya Neelofa mengumumkan dirinya mengenakan niqab seminggu selepas sesi penggambaran ini diadakan. Kami ingin mengucapkan segala yang terbaik untuk perjalanan nurani terbarunya ini.

"Akhir sekali, kami meraikan kepelbagaian budaya. Kamu cuba yang terbaik untuk menyerlahkan kecantikan wanita dan kekuatan dalamannya tanpa mengira umur, bentuk badan, etnik dan kepercayaan. Kami doakan masa depan yang terbaik untuk semua," tulis majalah tersebut di ruangan kapsyen.

Menerusi perkongsian itu, Neelofa tampil serba merah dalam sehelai kain daripada jenama mewah Bottega Veneta yang menutupi keseluruhan wajah dan hanya kelihatan matanya sahaja.

Bagi muka depan kedua pula, Neelofa mengenakan persalinan hitam ala ninja dan memegang bunga tulip berwarna merah di ruangan matanya. Melihat pada ruangan komen, rata-rata wargamaya memuji hasil seni kreatif muka depan majalah bulan November ini.

Malah, ramai juga yang turut memberikan tanda hormat kepada majalah ini kerana memilih figura beragama Islam ini sebagai penghias muka depan. Sehingga kini, perkongsian tersebut telah menerima hampir ribuan tanda suka daripada wargamaya.

www.myartis.com / Sumber & foto: Astro Gempak & Instagram Citta Bella Malaysia

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMPIR PENGSAN - AMELINA AKUI TERTEKAN FIKIR ORANG SEKELILING

"Saya mengalami masalah kesihatan dan hilang suara secara tiba-tiba semalam. Mungkin disebabkan saya terlalu memaksa diri saya.

"Saya akui tertekan dengan pertandingan ini terutama memikirkan orang sekeliling iaitu anak-anak, keluarga dan pengurusan yang yakin saya mampu melakukannya.

"Saya sudah biasa menyanyi konsert 14 lagu tapi tekanan pertandingan sangat berbeza, satu lagu saya rasa tekanan seperti bawa 30 lagu, macam-macam nak kena fikir," ujar penyanyi dangdut Amelina.

Penyanyi lagu 'Asyik' itu memberitahu masalah kesihatan yang dihadapinya pada konsert ketiga Gegar Vaganza musim ke-5 (GV5) malam Ahad berpunca daripada tekanan yang dihadapinya.

Amelina yang pertama kali menyertai program pertandingan mengakui terlalu memikirkan tentang harapan orang sekelilingnya.

Klik untuk gambar besar

Bagaimanapun, dia yang membawakan lagu 'Segalanya Pasti' nyanyian asal Aida Agil mendapat markah tertinggi dan layak ke peringkat seterusnya.

Dalam pada itu, penyanyi berkenaan berkata dia juga menggigil sepanjang persembahan tersebut dan hampir pengsan. Namun Amelina bersyukur kerana dapat memberikan yang terbaik.

"Tiga minggu yang sangat menyukarkan bagi saya apabila terpaksa mengeluarkan watak lain dalam diri saya. Saya terlalu letih dan mujur minggu depan lebih santai dan menyanyi lagu duet bersama rakan artis," ujarnya.

Pada konsert minggu ketiga, kumpulan Elite yang menyanyikan lagu Ku Bahagia diumum tersingkir apabila mendapat markah terendah.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - NURUL WAHAB LAHIRKAN BAYI LELAKI MELALUI PEMBEDAHAN

"Alhamdulillah.. alhamdulillah. . babyR has arrived! He was born on 15/1/15 - sharing birth date with the champion qabilambak what a coincidence! Thank you for all the prayers and I do really appreciate it," demikian kata Nurul Wahab selepas melahirkan baby keduanya bersama Eric Deep melalui pembedahan.

Untuk info, bayi yang diberi nama timangan ‘Baby R’ itu sepatutnya dilahirkan pada awal Februari, namun akibat pendarahan disebabkan uri berada di bawah rahim, maka Nurul terpaksa dibedah untuk mengelakkan masalah.

Pembedahan telah dilakukan di Pusat Perubatan Prince Court, Kuala Lumpur dan bayi tersebut lahir seberat 2.45kg.

Klik gambar untuk size besar

"Menyedari hakikat keadaan aku yang sentiasa mengalami pendarahan, dan bisa membawa kepada risiko lainnya, doktor memilih untuk tidak menunggu lagi. Selepas 4 hari di hospital buat kali kedua di dalam dua minggu, akhirnya pada 15 Januari, jam 4:43pm Baby R dilahirkan melalui pembedahan," tulis Nurul melalui blognya.

Tanhiah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MIRA FILZAH: "SAYA MASIH LAGI JAGA BATAS... BERGANTUNG KEPADA SITUASI"

"Bila bercakap soal netizen kita tidak boleh kawal, kadang-kadang benda simple pun saya pernah nampak mereka komen. Jadi apa yang saya nampak benda yang kita buat betul pun salah, ada antara mereka menegur cara positif dan ada setengahnya berunsur kecaman.

"Yang negatif tidak perlu nak ambil kira sangat. As for me, I know what I'm doing, saya masih lagi menjaga jaga batas. Tidak adalah keterlaluan, bergantung kepada situasi. Kalau baju longgar mungkin tudung tu akan ke atas sikit, kalau baju ketat saya akan labuhkan tudung, kebanyakkannya begitu," jelas pelakon Mira Filzah.

Mira berkata demikian bagi menjawab dakwaan tidak puas hati netizen mengkritik gaya serta pemilihan pakaiannya yang dianggap semakin ketat dan dilihat tidak sesuai dengan imej wanita muslimah. Enggan mengambil peduli kata-kata negatif yang dilemparkan, Mira berkata dia masih tahu dan menjaga etika pemakaiannya.

Kata Mira lagi, dia menerima nasihat yang diberikan kepadanya jika teguran yang itu berbentuk positif. Ujarnya lagi, dia akan memadam mana-mana komen netizen berbaur kecaman di media sosialnya.

Klik untuk gambar besar

"Komen memang saya ada baca, mana yang kita rasa betul kita ambillah untuk memperbaiki pada masa akan datang. Tapi yang mana berunsur kecaman tu kita padam jugalah sebab kadang-kadang saya nampak yang memberikan komen ini muda lagi.

"Belasan tahun yang mungkin dia sendiri tidak bertudung, jadi kita tak tahu betul atau tidak sebenarnya niat dia untuk komen itu ikhlas atau pun berunsur kecaman. Mana komen yang positif kita ambil dan muhasabah diri. As time goes by kita cubalah perbaiki pada masa akan datang.

"Selepas ini saya akan lebih berhati-hati memuat naik gambar di media sosial. Sebelum ini pun memang saya berhati-hati dan tidak upload sesuka hati. Tapi itu pun kalau ada yang tak puas hati lagi tak apa lah jadi selepas ini kita tapis lagi. Saya sentiasa percaya apa yang kita cakap kita akan dapat juga.

"Jadi sentiasa berkata perkara-perkara yang baik, Insya-Allah benda tu akan sampai pada orang tu dan pada kita juga. Kalau kita berkata tidak baik pada orang tu, benda-benda negatif, secara automatiknya hidup kita pun akan jadi negatif. So be positif and spread good words," ujarnya.

www.myartis.com / Sumber & foto: Astro Gempak & Instagram Mira Filzah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK KISAH DISLIKES 333K - SAJAT NAFI BUAT MUKA, BENGKAK SEBAB 'CROWNING'

"Tak kisahlah uols, uols nak dislike ke, like ke. Yang penting view I 3.7 millions. Ha, kan? Kau rasa? Tak meletup? Tak menangis?

"Yang penting uols tengok. Nak tak nak uols kena tengok juga, kan? Uols nak tengok juga. Malas nak cakaplah, blah, blah," kata usahawan kosmetik, Nur Sajat, 32, yang tidak terkesan kerana yang penting baginya ialah ramai menonton video muzik tersebut.

Sebelum ini, pengasas produk D'Herbs, Datuk Seri Aliff Syukri meluahkan rasa kecewa dan pelik apabila lagu nyanyian dengan Sajat bertajuk 'Abang Nak Tegur' mendapat dislikes yang ketara banyak dari yang likes.

Setakat hari ini, video muzik 'Abang Nak Tegur' yang dimuatnaik pada 23 November lepas itu telah mendapat lebih 3.8 juta tontotan, 42,000 likes tetapi mendapat 333,000 dislikes.

Klik untuk gambar besar

Ramai mendakwa suara Sajat menjadi punca dia menerima sekian banyak dislikes. Versi kedua lagu itu yang menampilkan isteri Aliff iaitu Datin Seri Nurshahida lebih diterima netizen hanya menerima 23,000 dislikes berbanding 281,000 likes.

Sementara itu, Sajat yang kini bergelar penyanyi itu menafikan tuduhan liar netizen yang mendakwanya membuat pembedahan di bahagian wajah untuk kelihatan lebih jelita.

Semuanya bermula apabila Sajat memuatnaik gambar wajahnya yang kelihatan agak bengkak di bahagian bibir.

"Saya melakukan proses 'crowning' gigi. Proses itu sangat rumit. Saya pula seorang yang sensitif, bayangkan jika saya sakit gigi pun boleh bengkak satu muka, apatah lagi apabila melakukan proses 'crowning'.

"Sebab itu wajah saya kelihatan agak bengkak kerana sedang mengalami kesakitan. Proses itu melibatkan 20 batang gigi. Saya bukannya buat muka atau melakukan pembedahan.

"Saya hanya buat rawatan wajah sahaja menerusi bisnes yang saya usahakan di Nur Sajat Beautician dan Nur Sajat Aesthetics. Tiada pembedahan pun," jelasnya.

www.myartis.com / Sumber: Instagram Melodi TV3, Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


GAYATRI JAWAB ISU PUTUS CINTA DENGAN ZUL ARIFFIN

Semua mengetahui hubungan cinta antara Zul Ariffin dengan Gayatri Su-Lin Pillai sudah pun terlerai. Mereka mula menjalinkan hubungan ini sejak Jun 2012.

Zul dalam kenyataan sebelum ini mengesahkan yang mereka sudah lama putus dan cuma memilih untuk tidak menggembar-gemburkan hal itu.

Difahamkan, Gayatri kini sudah tidak lagi bekerja dengan Astro sebagai Naib Presiden Astro Shaw.

Bagi mengupas lebih lanjut mengenai isu ini, jom kita ikuti temubual media dengan Gayatri.

MEDIA: Mungkin sudi berkongsi apa sebenarnya yang terjadi antara kalian?

GAYATRI: Zul sudah memberikan kenyataan dua hari lalu dan saya tidak perlu ulas apa apa lagi.

Seperti mana yang diketahui ramai, saya jarang menceritakan urusan peribadi kerana saya bukannya artis. Saya tak rasa orang nak tahu pun cerita peribadi membabitkan diri ini.

Lebih manis kalau apa-apa yang berlaku dalam hubungan kami hanya saya dan dia sahaja yang tahu. Saya rasa tidak perlulah menjaja cerita untuk meraih simpati ataupun mendapat perhatian.

MEDIA: Bagaimana kamu melalui semua ini?

GAYATRI: Kehidupan dan rutin saya masih macam biasa. Saya sibuk dengan kerja baru saya di Infinitus Entertainment sebagai Penerbit Eksekutif sejak Julai lalu. Pada masa yang sama saya menjaga ibu. Tiada apa yang berubah.

MEDIA: Soalan terakhir, bagaimana andaian selama ini yang mengatakan Zul menggunakan pengaruh kamu untuk mendapatkan tawaran kerja berlakon terutama filem terbitan Astro?

GAYATRI: Saya dan Zul bekerja secara profesional dan tidak pernah memasukkan urusan peribadi dengan kerja. Dia tidak dapat kontrak ataupun kerja melalui saya ketika saya masih di tempat kerja lama. Zul banyak menyerlah dalam drama dan telefilem sedangkan saya bertumpu kepada kerja penerbitan filem sahaja.

Jadi saya memang tidak dapat membantu dia mendapatkan projek di televisyen. Kadang-kadang saya hanya memberikan pendapat mengenai watak mana yang sesuai. Kami banyak berbincang fasal kerja dan selebihnya keputusan di tangan dia. Dan saya percaya apa yang dimiliki adalah hasil usahanya sendiri.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PRODUKSI NAFI ADA URUSAN - BELLA ASTILLAH ENGGAN BERPISAH

"Kalau tanya soal hati, memang saya begitu terluka. Namun, saya melahirkan zuriatnya. Saya enggan terlalu dibuai emosi kerana tak mahu anak ini hidup tidak berbapa jika terlalu menurutkan rasa amarah.

"Rumah tangga kami pun masih baru dibina. Saya harap ada jalan penyelesaian terbaik dalam hal ini.

"Selagi boleh dipertahankan, akan saya lakukan," kata isteri kepada penyanyi dan pelakon Aliff Aziz, Bella Astillah yang enggan berpisah demi anaknya, Mohamad Ayden Adrean yang dilahirkan pada 8 Julai lalu.

Wanita tabah ini juga tidak berhasrat untuk berpisah dengan suaminya walaupun terpaksa melalui detik getir ketika ini selain persepsi buruk orang ramai terhadap Aliff atas kejadian itu.

Bella atau Dayang Nabellah Awang Astillah, 23, berkata, tuduhan kononnya Aliff, 26, 'kaki pukul' juga tidak benar malah suaminya itu tidak pernah mengasarinya selama tempoh perkahwinan mereka sejak disatukan pada 9 September 2016 sehinggalah mempunyai anak.

"Saya tidak terfikir untuk berpisah dan masih sayangkannya malah Aliff tidak pernah memukul saya seperti yang hebat diperkatakan sejak semalam (28 Julai 2017).

"Sebaliknya apa yang berlaku pada hari kejadian hanyalah pergelutan dan dalam situasi itu secara tidak sengaja dia mencederakan saya," jelasnya yang memberitahu bahawa Aliff seorang bapa yang baik kepada anak mereka.

Klik untuk gambar besar

Dalam masa sama, Bella menyatakan tujuan dia membuat laporan polis bukanlah di atas niat memburukkan suaminya namun kerana rumahtangganya diganggu oleh orang ketiga yang cuba meruntuhkan kebahagiaan mereka.

Dalam perkembangan berkaitan, Bella berkata yang dia sudah dimaklumkan mengenai pembebasan suaminya selepas ditahan polis bagi membantu siasatan sejak Jumaat lalu. Namun dia masih belum dapat bertemu Aliff kerana berada di hospital.

Sementara itu, adik kepada Anzalna Nasir, Afifah Nasir sebelum ini berkata yang pertemuannya dengan Aliff di pusat karaoke adalah atas urusan kerja.

Bagaimanapun, perkara tersebut dinafikan sendiri oleh Kak Noi yang merupakan pengurus produksi drama 'Izinkan Aku Mencintaimu' yang dibintangi oleh Aliff dan Afifah.

Kata Kak Noi, mereka tidak tahu menahu urusan 'kerja' yang dimaksudkan oleh Afifah.

"Kami tidak tahu apa yang mereka lakukan di luar lokasi penggambaran. Buat apa saya nak bohong. Ini urusan peribadi mereka dan pihak produksi tidak masuk campur.

"Malah kami juga tidak ada sebarang urusan dengan mereka di pusat karaoke itu kerana kami masih sibuk menghabiskan babak lain," tuturnya.

Jadi apakah jawapan sebenarnya tujuan mereka berdua berjumpa jika pengurus produksi sendiri sudah mengeluarkan kenyataan sedemikian. Apapun, semoga isu ini dapat diselesaikan secara baik hendaknya.

www.myartis.com / Sumber: Berita Harian, Harian Metro & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"BUKAN MUDAH NAK SENANGKAN HATI" - LUAH ADAM CORRIE

"Bila kongsi/ maklumkan dikata riak, kuat mengeluh. Bila tak nak kongsi pula dikata poyo/ berlagak bagus. Bukan mudah nak senangkan hati semua orang.

"Kena letak emoticon banyak-banyak, nanti orang ingat kita kuat complain," luah pelakon Adam Corrie Lee yang mengakui kecewa dengan sikap sesetengah masyarakat yang gemar membuat andaian sendiri.

Adam yang bakal menimang cahaya mata sulung tidak lama lagi itu meluahkan rasa hatinya itu menerusi laman Instagram miliknya.

Klik untuk gambar besar

www.myartis.com / Sumber: Adam Corrie IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"JANGAN SIBUK JAGA HAL ORANG, BAYAR DULU HUTANG PRODUSER" -  A. AIDA BAKAL SAMAN CEO AWESOME TV?

"Atas kapasiti apa dia hendak mencadangkan Finas mengambil tindakan terhadap saya? Saya tidak buat apa-apa kesalahan dalam Finas malah penyertaan saya sebagai ahli lembaga Finas ialah untuk membantu agensi itu dalam memberi manfaat kepada pekerja-pekerja seni."

Itulah ujar penerbit drama Datuk A. Aida yang bengang dengan Ketua Pegawai Eksekutif (CEO) Awesome TV iaitu Datuk Adam Ilyas apabila menghasut Perbadanan Kemajuan Filem Nasional (Finas) supaya mengambil tindakan tegas menggugurkannya sebagai ahli lembaga agensi itu.

CEO Awesome TV tersebut bakal berdepan tindakan saman oleh A. Aida atau nama sebenarnya Zaidah Awang yang berkata, pemilik stesen televisyen berkenaan tidak berhak untuk mempersoalkan pelantikannya kerana ia telah dipersetujui oleh Menteri Komunikasi dan Multimedia, Tan Sri Annuar Musa.

A. Aida mengulas laporan media memetik kenyataan Adam yang mendakwa dia tidak layak menggalas peranan sebagai ahli perbadanan Finas selepas dia melontarkan pandangan hanya memilih pelakon kacak dan cantik untuk berlakon bawah produksi keluaran syarikatnya.

Adam dalam siaran medianya tidak bersetuju dengan pendapat A. Aida selain menegaskan kenyataan wanita itu tidak bijak dan merosakkan industri seni negara apatah lagi ia datangnya daripada seorang ahli Lembaga Pengarah Finas.

Jelas A. Aida, kenyataannya sebelum ini atas kapasiti dia sebagai ahli perniagaan iaitu penerbit A. Aida Production yang mana pemilihan pelakon berdasarkan rupa paras dibuat selepas persetujuan dengan stesen televisyen dan juga kerana mengikut kehendak skrip.

Malah kriteria pemilihan pelakon bawah produksinya, seseorang itu perlulah mempunyai bakat terlebih dahulu sementara soal wajah pula ialah pakej tambahan.

Klik untuk gambar besar

"Kalau yang datang uji bakat tu kacak, sado dan cantik tapi lakonan macam kayu, takkan saya nak ambil? Tahu atau tidak, dah berapa ramai pelakon kacak, sado dan cantik yang saya 'reject' semasa datang uji bakat? Saya juga perlu menjaga kualiti dalam sesebuah penerbitan saya," tambahnya.

Dalam pada itu A. Aida menegur Adam agar tidak sibuk menjaga hal orang lain sebaliknya menyelesaikan dahulu masalah yang dihadapi dengan produser drama tempatan.

Selaku Timbalan Presiden, Persatuan Penerbit Televisyen Malaysia (PTVM) A. Aida mendedahkan pihaknya mendapat banyak aduan daripada produser bahawa pihak Awesome TV tidak melunaskan bayaran karya yang disiarkan di saluran TV itu.

"Ramai produser pengadu kepada pihak kami, Awesome TV masih tak bayar hutang selepas membeli karya mereka. Produser dah keluarkan duit untuk bayar pelakon tapi kalau stesen TV masih tidak lunaskan pembayaran, macam mana produser kita nak cari makan apatah lagi kalau ia melibatkan produser baru.

"Sepatutnya stesen TV seperti Awesome ini membantu produser-produser kita dan bukannya memberi beban kepada mereka," tegurnya yang menuntut agar pembayaran tertangguh kepada produser dibuat segera.

Tanpa mahu mendedahkan nama-nama produser yang menjadi mangsa A. Aida berkata, walaupun kenyataan dia baru-baru ini mengundang kontroversi namun dia tidak pernah berhutang dengan mana-mana artis yang berlakon bawah syarikatnya. Justeru A. Aida menuntut agar CEO stesen televisyen berkenaan agar menarik semula kenyataan dibuatnya itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HUBUNGAN FAHMI & ELIA RETAK..??

Penjaga gol Harimau Malaya, Khairul Fahmi yang baru-baru ini bertunang dengan Elia menjadi mangsa gosip pihak tidak bertanggungjawab. Dakwa mereka, Fahmi dilihat berjalan dengan seorang wanita sambil berpegangan tangan macam pasangan kekasih layaknya.Lebih memburukkan keadaan, dakwa mereka lagi perempuan tersebut lebih menarik dan lebih cantik daripada Elia. Malah di blog Elia juga, terdapat entry terkini yang kononnya ditulis oleh Elia sendiri berjudul 'doaku buat kekasih' yang menimbulkan seribu tanda tanya. Melalui penulisan tersebut, dakwa mereka lagi seperti ada sesuatu yang sedang melanda hubungan Elia dan Fahmi.Biasalah... bila dah glamor, pelbagai gosip dan dugaan bakal melanda. Harapan kita semua, semoga dakwaan tersebut hanya sekadar gosip semata-mata. Semoga Fahmi dan Elia dikuatkan iman untuk terus mempertahankan ikatan pertunangan yang telah terjalin. Amin...!Klik untuk imej besar....


PILIHAN NAMA 'JEBAT' - SHARNAAZ AHMAD DEDAH SEBABNYA

"Sebenarnya nama itu tak ada maksud apa pun, yang ada maksud Ahmad sahaja. Saya meminati sejarah Melayu dan tertarik dengan kehebatan pahlawan Melayu iaitu Hang Tuah dan Hang Jebat.

"Daripada muda lagi saya memang minat nama Jebat, sampaikan berlakon pun bawa watak Jebat, jadi itu fasal dapat anak pun diberi nama Jebat.

"Jayden pula pilihan Nabilah, saya ikut sahajalah sebab nama pertama saya dah pilih," kata pelakon Sharnaaz Ahmad yang menjelaskan kenapa nama 'Jebat' itu menjadi pilihan buat anak sulungnya yang lahir pada tanggal 30 Ogos lalu itu.

Sharnaaz, 33, berkata dia memilih nama berkenaan kerana tertarik dengan sejarah dan kehebatan pahlawan Melayu bernama Jebat.

Sementara itu, Sharnaaz memberitahu dia sudah berbincang dengan isterinya mengenai nama anak sebelum mereka berkahwin lagi.

Klik untuk gambar besar

"Sebelum kahwin lagi saya dah beritahu Nabila mahu pilih nama anak jika anak sulung kami adalah lelaki... itu memang hajat saya!

"Lepas ini kalau tambah anak kedua, ketiga dan seterusnya terpulanglah kepada dia untuk bagi nama apa pula," tuturnya.

Ditanya jumlah cahaya mata yang diingini, Sharnaaz meletakkan soal tersebut kepada rezeki. Bagaimanapun, dia memberitahu Nabila penah meletakkan impian untuk memiliki lima cahaya mata.

Sharnaaz dan Noor Nabila yang bernikah pada 31 Mac tahun lalu di sebuah hotel di Petaling Jaya itu dikurniakan cahaya mata lelaki, Jebat Jayden Ahmad.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZAMANI: "BUKAN TIADA DUIT, SAYA KETEPIKAN SETIAP PENDAPATAN UNTUK KOS RAWATAN"

"Jangan salah faham, saya bukan tiada duit untuk kos rawatan. Saya mengetepikan setiap pendapatan yang diperoleh untuk menampung kos rawatan. Saya perlu melakukan rawatan ini secara konsisten. Cuma, masalahnya apabila Perintah Kawalan Pergerakan 2.0 dikuatkuasakan.

"Ia membataskan pergerakan saya dan terpaksalah rawatan dihentikan seketika. Apa yang dilakukan, saya belajar dan mempraktikkan teknik urusan sendiri. Jujurnya, saya lebih selesa duduk di rumah ketika angka pandemik COVID-19 meningkat, baru-baru ini. Saya tiada pilihan selain melakukan rawatan urut ini.

"Jadi, nak tak nak, saya kena belajar melakukannya sendiri. Sekarang PKP sudah berakhir, jadi bolehlah saya kembali meneruskan rawatan seperti biasa," itulah kata-kata penyanyi legenda, Zamani.

Situasi pandemik COVID-19 menghalang Zamani melakukan rawatan penyakit skoliosis atau tulang belakang melengkung. Malah, ia menuntut penyanyi yang popular menerusi lagu 'Tak Mungkin Berpaling' dan 'Nur Kasih' itu mempraktikkan teknik urutan yang diajar kepadanya.

Biarpun kos rawatan urutan agak tinggi antara RM300 hingga RM400, Zamani berkata, dia perlu melakukannya secara konsisten untuk mengurangkan kesakitan.

Zamani yang mencetuskan kontroversi ketika muncul dalam program realiti, Gegar Vaganza musim kelima (GV5) itu berkata, dia memang mengetepikan duit simpanan untuk menampung kos rawatan.

"Tak dinafikan, tawaran mengadakan persembahan tidak banyak seperti kebiasaannya ketika PKP. Bagaimanapun, saya akan pastikan duit rawatan diketepikan," jelasnya.

Klik untuk gambar besar

Pada masa sama, bekas vokalis kumpulan Slam itu berkata, kesakitan yang dialami juga membataskan pergerakannya.

"Dalam erti kata lain, saya tak duduk atau berdiri terlalu lama. Saya terbabit dengan rakaman program, penganjur menyediakan saya bilik untuk menunggu, baru-baru ini.

"Apabila sampai giliran nak menyanyi, barulah saya keluar. Kalau memandu terlalu lama pun saya akan cepat rasa sakit dan tak selesa pada bahagian belakang badan dan perut. Bahagian rusuk seperti hampir mencucuk perut di sebelah kanan. Keadaan ini memaksa saya membongkok untuk menahan sakit," tuturnya.

Dalam perkembangan lain, Zamani berkata, dia menceburi dunia perniagaan sebagai persediaan pada masa depan.

"Saya tidak mahu jadi seperti sudah terhantuk baru nak terngadah. Jadi, saya pilih berniaga syampu jenama Salju yang dipasarkan menerusi platform ilike_global dan Shoppee dengan kerjasama KRU.

"Saya juga muncul dengan buku Hitam Putih Sebuah Autobiografi dengan kerjasama Zime Production. Ia mengenai kehidupan saya dan dijual dengan harga serendah RM49.90. Untuk edisi pertama 1,000 cetakan dikeluarkan dan dijual menerusi platform kru2u.originals. Insya-Allah, ia bakal disusuli dengan menerbitkan audio untuk buku yang sama," ujarnya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FIZIKAL HAFIZ SUIP 'BERUBAH' BUKAN KERANA SAKIT ATAU 'BODY SHAMING'

"Assalamualaikum, ini haaaa sikit lagi nak kembang ni tunggu gim buka. Sihat dan sakit kita ni Allah SWT yang tentukan bukan siapa-siapa yang tentukan walau diri kita.

"Setakat ini Alhamdulillah ok guys, dah jangan fikir banyak. Kita teruskan usaha kita," kongsi Hafiz Suip, menerusi hantaran di laman Instagramnya.

Ia berikutan penampilan penyanyi itu yang menimbulkan tanda tanya netizen apabila dia dilihat berubah daripada segi fizikal dan kelihatan seakan semakin susut berbanding sebelumnya.

Klik untuk gambar besar

Bagaimanapun, Hafiz menafikan dia mempunyai isu dengan ‘body shaming’ dan dakwaan negatif terhadap tubuh badannya oleh segelintir pihak.

"orang kurus pun kena.

"Sebelom kita tido jom kita bermaaf maafan dulu.. saya maafkan korang semua baik tak kenal maupun yang kenal.. macam2 saya dapat hari ni maupun yang baik atau yang buruk.. tak kisah lah korang nak cakap apa tentang saya tapi jangan libat kan orang lain mahupun keluarga saya..

"Cakap cakap pasal saya ni dah biasa sangat gaisss… nama pun artis ye dok.. yeke artis?" tambah hafiz yang sudah berjumpa doktor untuk melakukan pemeriksaan kesihatan dan mendapati dirinya dalam keadaan normal.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BILA CERITA MENGENAI KEKUATAN TU ADA CUMA KADANG-KADANG ON-OFF..." - SHUIB

"Kadang-kadang orang kata saya kuat tetapi hakikatnya lemah kerana sentiasa menangis dan saya akui sehingga saat ini masih belum lupakan arwah Sarah, setiap hari akan memikirkan mengenai dia. Bila cerita mengenai kekuatan tu ada cuma kadang-kadang on-off, saya rasa itu mungkin perkara normal untuk manusia biasa untuk lalui dugaan ini.

"Cuma bila tengah sedih tu, saya hubungi mak untuk luahkan segala rasa sedih dan menangis, kalau untuk anak-anak pula saya banyak luangkan masa bersama dengan bercuti," demikian kata pelawak Shuib Sepahtu yang memberitahu sehingga kini dia masih belum boleh melupakan kenangan manis bersama arwah isterinya, Siti Sarah Raisuddin yang sudah hampir setahun meninggal dunia.

Bagi mengisi kerinduan itu, Shuib berkata, dia banyak meluangkan masa bersama anak-anak bagi mengalih perhatiannya. Dalam pada itu, Shuib berkata sepanjang setahun pemergian isterinya dia dapat merasakan seperti arwah masih hidup, lebih-lebih lagi apabila melihat video dan foto kenangan yang dirakam.

Klik untuk gambar besar

Bagaimanapun Shuib atau nama sebenarnya Shahmira Muhammad, 38, enggan terus melayan perasaan kerana menyedari anak-anak memerlukan dirinya sebagai kekuatan melalui kehidupan tanpa seorang ibu.

"Yang perit tu bila saya rasa dia macam ada! Lagi pula bila admin Instagram milik arwah kongsi video-video lama... rasa rindu tapi dia dah tak ada. Apabila tengok muka anak-anak saya tak boleh nak layan perasaan sangat, cuma terusik hati bila tengok kawan-kawan bahagia mengecapi kejayaan bersama orang rumah, tapi saya tak dapat begitu. Namun saya bersyukur apabila dikurniakan anak-anak yang mendengar kata, baik semuanya," tuturnya.

Ditanya mengenai perancangan berkahwin lagi, Shuib berkata dia tidak menolak sebarang kemungkinan itu memandangkan anak-anak masih memerlukan kasih sayang seorang ibu.

"Sarah memang berada di tempat yang istimewa dalam hati saya... tiada siapa boleh lawan tapi bila cerita mengenai jodoh untuk masa depan saya tidak berani nak komen, lagi pun saya tidak boleh halang sekiranya ia sampai. Saya serahkan semuanya pada Allah untuk tentukan tapi saya perlu utamakan anak-anak.

"Sekiranya ada wanita di luar sana mampu mengambil hati anak, ibu dan mertua saya dan mereka setuju, jadi mungkin dia layak untuk mengisi kekosongan ini... bukan kerana fikirkan tentang diri tetapi anak-anak," ujarnya.

Untuk makluman, Siti Sarah meninggal dunia akibat C0V1D pada 9 Ogos tahun lalu. Arwah Siti Sarah meninggalkan dan empat cahaya mata iaitu Uwais Alqarni, 11; Dzahira Talita Zahra, 9, Ariq Matin, 7, dan Ayash Affan, setahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKTIVITI SANA SINI...

KONSERT HUJAN VS BUNKFACE (10-11 JULAI)  Sebuah konsert sempena Festival Muzik Kuala Lumpur 2010 yang bakal menggabungkan dua band indie popular Malaysia, Hujan dan Bunkface. Konsert Hujan VS Bunkface bakal menggegarkan KL Life Centre pada 10 dan 11 Julai ini, 8.30 malam.Konsert yang berkonsepkan 'battle of the band' di mana kumpulan Hujan dan Bunkface akan membuat persembahan secara berselang-seli ini adalah anjuran bersama Persatuan Warga Cinta Negara (Pecinta) dan Jabatan Kebudayaan Dan Kesenian Negara (JKKN) serta ditaja oleh Pujangga Kreatif Sdn. Bhd.Selain menyampaikan lagu-lagu popular Hujan seperti 'Pagi Yang Gelap', 'Jiwa Kelajuan', 'Dugaannya', 'Bila Aku Sudah Tiada' dan 'Aku Skandal', sementara Bunkface dengan lagu-lagu hit seperti 'Ekstravaganza', 'Revolusi', 'Prom Queen, 'Situasi' dan 'Silly Lily', kedua-dua band indie ini turut menyanyikan beberapa buah lagu secara berkolaborasi.Tiket-tiket berharga RM50 ini boleh dibeli terus di kaunter Ticket2u (Istana Budaya) atau di KL Life Centre pada hari-hari persembahan.KONSERT RENTAK JUARA AKHIR (17 JULAI)Pertandingan Akhir Rentak Juara, 17 Julai ini, 8.30 malam di Panggung Anniversary, Taman Tasik Perdana, Kuala Lumpur. Siapakah yang bakal bergelar Juara?Alamilah persembahan mantap generasi hebat ini yang tampil dengan tagline “Cipta Fenomena” dalam pencarian kumpulan muzik terbaik daripada kumpulan amatur mahupun profesional dalam negara. Masuk adalah percuma.Dibawakan khas untuk anda sempena Festival Kuala Lumpur oleh Unit Hiburan TV, RTM.KONSERT DIR… SUARA 1MALAYSIA (18 JULAI)  Alunan suara harmoni Koir Kebangsaan yang mengadunkan konsep koir dan teater muzikal, nyanyian lagu-lagu popular Allahyarham Dato’ Sudirman Haji Arshad. Konsert ‘Dir…Suara 1Malaysia’ akan dipersembahkan oleh ahli-ahli Koir Kebangsaan di bawah pimpinan artis dan guru vokal terkenal, Syafinaz Selamat.Alami getaran suara mantap menerusi konsert yang diadakan bagi mengenang jasa Dato’ Sudirman dalam industri seni muzik tanah air. Berlangsung18 Julai 2010 bertempat di KL Live Hall, Life Centre Kuala Lumpur dari jam 8.30 malam hingga 10.30 malam. Harga tiket RM25.Dibawakan khas untuk anda sempena Festival Kuala Lumpur oleh Jabatan Kebudayaan dan Kesenian Negara.MUZIKAL NANTA COOKING (23 – 24 JULAI)Amatilah persembahan muzikal komik secara bukan lisan yang mantap hasil kreativiti antara persembahan gendang tradisional Korea yang dinamakan Samulnori, dengan kombinasi pergerakan akrobatik yang bertenaga serta drama muzikal pada 23-24 Julai 2010 ini di Plenary Hall, KLCC dari jam 8.30 malam hingga 10.30 malam.Muzikal Nanta Cooking membawa anda untuk merasai kehebatan memasak dengan komunikasi menggunakan pergerakan badan, ekspresi muka dan alunan bunyi menggunakan peralatan dapur.Dibawakan khas untuk anda sempena Festival Kuala Lumpur oleh Centrestage Entertainment dan Jabatan Kebudayaan dan Kesenian Negara.(\__/)(='.'=)(")_(")www.myartis.com 2010


GGV: NETIZEN MUAK LIHAT 'DRAMA LAKONAN' - MUNIF HIJJAZ TAMPIL JELASKAN

Semua mengetahui mengenai salah satu peserta program Gema Gegar Vaganza (GGV) iaitu Hijjaz yang sering membuatkan penonton sebak dengan persembahan yang ditampilkan setiap minggu.

Bagaimanapun, persembahan Hijjaz pada minggu lalu telah dikritik oleh seorang netizen yang muak dengan 'drama lakonan' yang dipertontonkan oleh kumpulan itu setiap minggu.

Kami yakin hanya segelintir netizen sahaja yang berpendapat sebegini. Rata-rata mereka yang menonton GGV suka dengan konsep persembahan Hijjaz pada setiap minggu.

Malah tak salah untuk dikatakan yang Hijjaz antara calon feveret untuk menjadi juara GGV.

Enggan membiarkan kritikan ini tidak terjawab, Munif Hijjaz telah tampil memberi penjelasan panjang lebar.

Sejak mula ditayangkan, rancangan GGV sedikit sebanyak dipalit kontroversi. Pada mulanya ramai yang kurang gembira dengan kehadiran artis-artis nasyid di dalam program ini kerana ia adalah sebuah rancangan nyanyian.

Klik untuk gambar besar

Bagi mereka, kumpulan-kumpulan nasyid ini tidak perlu keluar di televisyen dan bersaing setiap minggu.

Namun begitu, platform GGV bukanlah sekadar mencari populariti, sebaliknya ia juga telah dan sedang digunakan sebagai satu platform dakwah oleh para peserta yang terlibat.

Biasalah itu adat resam dunia hiburan. Buat apa pun mesti ada yang tak puas hati. Apa-apapun yang penting Hijjaz dan semua peserta GGV yang lain mempunyai niat yang betul untuk menghiburkan dan berdakwah menerusi program ini. Semoga terus istiqamah dalam perjuangan. Apa pendapat anda?

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


TELEFILEM '6 HARI' - NEELOFA SEDEKAHKAN WANG BAYARAN LAKONANNYA

"Kebetulan pada waktu itu, saya memang tak ada niat nak cari duit pun. Jadi, saya terdetik kalau apa-apa yang datang (tawaran) lepas ni, saya ikhlas nak buat nak beri (sedekahkan) sahaja. Sudah selesai diserahkan pun sumbangan itu. Saya lakukannya pada bulan puasa lagi," kata pelakon, pengacara dan usahawan Noor Neelofa.

Bekas pengacara program 'MeleTop' itu mendermakan keseluruhan wang bayaran lakonan yang diterimanya bagi menjayakan telefilem berjudul '6 Hari'. Menurut Neelofa, 31, wang tersebut juga sudah diberikan kepada badan kebajikan untuk disalurkan kepada golongan yang memerlukan pada bulan Ramadan yang lalu.

Menurut Neelofa lagi, penggambaran telefilem 6 Hari itu juga memberi satu pengalaman baharu buatnya kerana ia dijalankan ketika tempoh Perintah Kawalan Pergerakan Bersyarat (PKPB): "Saya rasa tak sukar kerana ia tak memerlukan komitmen untuk saya keluar rumah.

"Saya hanya shoot di dalam rumah sahaja. Saya berjaya selesaikan dalam tempoh satu jam sahaja. Lagipun, saya rasa kenapa tidak saya cuba sesuatu yang lain daripada kebiasaan kerana projek ini dibuat sendiri di rumah untuk ditayangkan di televisyen," ujar Neelofa yang memegang watak sebagai Linda iaitu sahabat kepada Suzi lakonan Lisa Surihani, dalam naskhah tersebut.

Klik untuk gambar besar

Telefilem '6 Hari' mengisahkan tentang Suzi (Lisa Surihani) yang bahagia sebagai isteri ketiga kepada seorang ahli perniagaan. Suzi tinggal bersendirian di sebuah banglo kerana suaminya hanya akan pulang ke rumah setiap enam hari untuk menghabiskan masa dengan isteri-isterinya yang lain.

Kehidupannya berjalan seperti biasa sehingga kemunculan bekas teman lelakinya, Faizal (Yusry) yang merupakan bekas banduan datang ke rumahnya yang kemudian mengugut untuk memberitahu kisah jenayah mereka kepada Ismal. Adakah Faizal akan melepaskan Suzi dan melupakan segala yang berlaku di antara mereka?

Sama-sama kita saksikan telefilem '6 Hari' pada hari ini iaitu 13 Jun 2020, jam 9.00 malam secara eksklusif di empat buah saluran utama iaitu Astro Ria (104), Astro Ria HD (124), Astro Citra (108) dan Astro Citra HD (128). Bagi pilihan yang lebih fleksibel, telefilem tersebut turut boleh distrim menerusi aplikasi Astro GO dan on demand.

www.myartis.com / Sumber & foto: Astro Gempak & Instagram Noor Neelofa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NABIL TAK BENARKAN ISTERI BERKAWAN BAIK DENGAN BEKAS KEKASIH: "YANG DAH LEPAS TU LEPASLAH"

"Aku kalau boleh yang dah lepas tu lepas lah. Aku pun rasa isteri tak perlu tahu masa lampau aku begitu juga aku. Sebab kita manusia kita akan buat silap. Contohnya, aku bawa isteri lepak dengan bekas kekasih tiba-tiba dia bercerita benda lama pernah buat dengan dia yang isteri sendiri tak tahu.

"Bukan ke ia akan merosakkan hubungan tu?" ujar pengacara dan pelawak, Nabil Ahmad yang memberitahu bahawa dia tidak membenarkan isterinya, Nazirah Ayub untuk berkawan baik dengan bekas kekasihnya.

Kata pengacara program nyanyian Gegar Vaganza ini, perbuatan itu juga sebenarnya tidak baik bagi hubungan suami isteri di masa akan datang. Ini kerana kata Nabil, setiap manusia mempunyai masa lampau dan selalu membuat kesilapan.

Dalam masa sama, Nabil juga mempersoalkan keperluan untuk melakukan hal seperti itu dan ia seolah-olah boleh 'menjahanamkan' diri sendiri. Perkara tersebut diluahkan Nabil ketika slot 3 Pagi Era bersama penyampai yang lain iaitu Pak Azad dan Radin.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UJIAN DNA DIKETAHUI - WANITA 20-AN MOHON MAAF KAITKAN ARTIS

Wanita berusia awal 20an yang sebelum ini yang pernah mengeluarkan kenyataan dan mendakwa dirinya hamil anak seorang aktor itu memberitahu sudah mengenal pasti lelaki yang bertanggungjawab terhadap bayi berkenaan.

Isu wanita yang dihamilkan oleh artis popular itu kini selesai apabila dia sudah melakukan ujian asid deoksiribonukleik (DNA) bagi mengenal pasti lelaki yang bertanggungjawab terhadap bayi berkenaan.

Keputusan itu juga sekali gus menepis tuduhan yang dibuat awal bulan lalu sehingga mengaitkan beberapa artis lelaki.

"Saya sudah membuat ujian DNA dan ternyata bukan dengan mana-mana artis dan saya minta maaf jika ada yang menjadi mangsa fitnah selepas kenyataan saya tempoh hari.

Klik untuk gambar besar

"Saya harap dengan kenyataan saya ini dapat menjernihkan nama-nama artis yang terkait," ujarnya.

Dia mengakui kesilapanya dalam membuat tuduhan dengan terburu-buru sehingga memberi persepsi buruk kepada beberapa artis lelaki tanah air.

Wanita berkenaan juga tidak mahu perkara itu dibesarkan lagi berikutan dia juga bakal berkahwin dan memulakan hidup baharu dengan seorang lelaki.

"Saya akui kesilapan saya dalam membuat tuduhan melulu dan menyebabkan beberapa artis terkena tempias. Saya juga bakal mendirikan rumah tangga dengan seorang lelaki yang sanggup menerima saya seadanya," tuturnya.

Terdahulu, pada pada awal November lalu, wanita berkenaan mendedahkan hamil selepas bertemu semula dengan kekasih lamannya yang juga seorang aktor menerusi aplikasi Bego.

Dia melakukan pendedahan tersebut sebagai meminta pelakon drama itu tampil bertanggungjawab terhadap perkara berkenaan.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DIKECAM VIDEO DEMAM DATANG WAD KECEMASAN 2 PAGI - SHAHIR MINTA MAAF

Penyanyi Shahir Zawawi telah menerima kecaman netizen selepas tindakannya meluahkan perasaan menerusi video di laman sosial berkaitan layanan di sebuah hospital di percayai di Shah Alam. Penyanyi yang popular dengan lagu 'Kebahagian Dalam Perpisahan' ini dianggap melakukan kesalahan dengan membuat rakaman di tempat yang tidak dibenarkan.

Malah, aduannya terhadap hospital berkenaan dikatakan tidak mengikut prosedur yang sepatutnya: "Penyalahgunaan jabatan kecemasan lagi sampai nak rekod video. Demam biasa banyak klinik berdekatan boleh pergi.

"Kalau dah tiga hari demam kenapa datang hospital pagi-pagi buta? Kata sakit, tapi masih boleh jalan dan dan bercakap! Anda sebagai public figure haruslah menunjukkan contoh yang baik," komen netizen di Twitter.

Menerusi video berkenaan Shahir memberitahu dia ke hospital berkenaan pada pukul 1.50 pagi selepas mengalami demam selama tiga hari. Bagaimanapun, seorang petugas memintanya pulang dan menasihatkan supaya pergi ke klinik kesihatan pada siang hari.

"Saya bertanggungjawab datang seorang diri dari rumah sebab saya sudah tak tahan demam sudah tiga hari. Kalau bukan kecemasan saya takkan datang... sepanjang perjalanan saya hampir muntah, nak pitam dan hampir kemalangan. Saya datang sebab saya betul-betul sakit.

"Kalau demam... itukan simptom Covid-19, saya duduk sendirian kalau apa-apa jadi saya tak sedarkan diri siapa yang tolong?" kata Shahir menerusi rakaman video yang kini tular di laman Youtube dan Twitter pada Sabtu.

Klik untuk gambar besar

Mengulas mengenai situasi sebenar dirinya, Shahir terlebih dahulu mendapatkan bekalan ubat dari farmasi ekoran kesihatannya merosot: "Saya sebenarnya sudah 2 hari demam, makan enam biji Panadol Actifast dan 3 biji ibuprofen. Malam ini saya rasa badan terlalu panas dan tak boleh tidur, jadi saya paksa diri keluar sebab saya takut tak sedar esok.

"Saya tak diizinkan langsung jumpa doktor. Saya datang sebab betul-betul sakit. Saya datang serah diri, tak boleh ke tolong periksa saya? Takkan tak ada sedikit tolak ansur, jadi saya minta tolonglah ambil berat kepada insan yang memerlukan," rayunya.

Dalam video tersebut, Shahir dilihat berada di perkarangan unit kecemasan dan diarahkan pulang ke rumah oleh seorang petugas yang turut melarangnya membuat sebarang rakaman video. Sementara itu, Shahir berkata perkongsiannya ini bukan berniat untuk memburukkan mana-mana pihak. Dia juga meminta maaf kepada semua pihak yang tersinggung dengan apa yang dilakukannya itu.

"Minta maaf saya tak nak burukkan sesiapa tapi saya kecewa dengn layanan sebegini. Saya tak nak datang jumpa orang depan suruh balik. Saya minta tolonglah... Saya tak tahu apa masalah dia. Saya nak kena rekod untuk bukti. Kalau saya seorang kena macam ni saya takut orang lain pun kena sama.

"Saya minta maaf terlebih dahulu kalau ada yang tersinggung, apa saya buat bukan nak cari publisiti. Saya terpanggil buat sebab takut ramai lagi di luar sana perlukan bantuan perubatan tetapi dilayan sebegini," jelasnya.

www.myartis.com / Sumber & foto: mStar, Astro Gempak & Instagram Shahir Zawawi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KELIBAT DI MAJLIS NIKAH 'TAUKE' - ACONG SWEETCHILD AKUI TAK TAHU, LAMA TAK JUMPA

"Alamak! Saya tidak tahu kerana sudah lama tidak berjumpa dia (Tauke). Saya kini sedang sibuk dengan program Maharaja Lawak Mega (MLM)," itulah kata penyanyi, pelakon dan pelawak, Acong Sweetchild yang mendakwa dia sudah lama tidak berjumpa Tauke.

Penyanyi kumpulan Sweetchild itu ketika dihubungi berkata, dia tidak tahu menahu mengenai majlis itu kerana sibuk dengan program Maharaja Lawak Mega (MLM) 2021.

Acong diajukan mengenai gosip pernikahan Tauke kerana kelibatnya berbaju Melayu hijau dilihat di dalam masjid bersama pelawak itu dengan seorang wanita yang tular semalam.

Menguatkan lagi telahan itu apabila gelang yang sering dipakai Acong atau nama sebenarnya Ahmad Fauzi Manat turut berada di tangan lelaki berbaju hijau itu.

Klik untuk gambr besar

Sementara itu, cubaan media menghubungi Tauke dan isterinya, Nadia Mohd Affendi bagi mendapatkan pengesahan mengenai perkara itu tidak berjaya apabila mereka tidak menjawab panggilan telefon dan membalas mesej WhatsApp.

Malah, ketika wartawan menghubungi Nadia, Tauke yang menjawab panggilan itu. Bagaimanapun, dia meletakkan telefon sebaik saja namanya dipanggil.

Terdahulu, beberapa gambar Tauke menggayakan baju Melayu putih lengkap bersamping bersama seorang wanita berbaju kurung dan bertudung putih seperti selesai bernikah tular di media sosial, semalam.

Tauke atau nama sebenarnya Zamratul Amri Zakaria didakwa sudah mendirikan rumah tangga dengan seorang wanita bernama Shu menerusi beberapa video yang dimuat naik itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAH HAMIL 3 BULAN - RAMONA ZAMZAM DIKENAKAN SYARAT

Nampaknya permulaan bulan Ramadhan ini memberikan seribu satu makna buat beberapa artis tanah air kita.

Ini kerana sejak beberapa hari ini, kita telah menerima berita gembira dimana ramai artis kita disahkan hamil, termasuklah pelakon yang juga bekas finalis Dewi Remaja 2009/10 iaitu Ramona Zamzam.

Menurut Ramona atau nama sebenarnya Ros Ramina Qadira Mohd Zamzam, 27, beliau kini sedang hamil tiga bulan.

"Dua bulan sebelum disahkan hamil, saya mula jadi seorang yang kuat tidur siang dan situasi itu umpama anda tidur malam hari malah sangat nyenyak selain kitaran haid yang tidak normal.

"Perkara itu berlarutan beberapa hari sehinggalah kami mengesyaki sesuatu sebelum ke klinik untuk mendapatkan kepastian.

"Alhamdulillah doktor sahkan saya hamil dan kami memang terkejut kerana tidak menjangkakan perkara ini," katanya.

Klik untuk gambar besar

Apa yang menariknya, cerita Ramona, sejak beliau disahkan hamil, suaminya Rami Alashkar, 29, mula mengenakan pelbagai syarat dek kerana bimbangkan kandungan isterinya itu terjejas.

Tambah Ramona ini lagi, suaminya paling teruja dengan berita itu sehingga tidak membenarkan dia membuat kerja-kerja rumah.

"Jujurnya saya seorang yang aktif tetapi apabila dilarang membuat sebarang kerja saya jadi tertekan sehingga menjadi seorang pemalas dan kerja saya hanya makan... haha.

"Selera makan pula memang bertukar daripada suka masakan Melayu kepada hidangan barat dan buah-buahan kegemaran suami saya.

"Ada yang mengusik bayi dalam kandungan mungkin lebih kuat genetik daripada suami," ujarnya.

Pun begitu kata Ramona, dia sebenarnya terharu apabila melihat kesungguhan suaminya mengambil semua tanggungjawab menjaga rumah tangga mereka ketika dia sedang hamil.

"Membasuh, menyidai baju dan mengemas rumah semuanya suami lakukan kerana tidak mahu saya membuat sebarang kerja walaupun tugas itu bukannya susah sangat kalau saya hendak buat," tuturnya.

Ditanya mengenai alahan, pelakon filem 'Jengka' ini berkata, dia beruntung kerana setakat ini tidak mengalami sebarang alahan teruk sehingga merasakan seperti bukan berbadan dua.

Untuk rekod, Ramona dan Rami berkahwin pada 1 Mei 2015 selepas menjalinkan hubungan cinta selama dua tahun.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


IKUT JEJAK JADI PELAWAK - ANAK-ANAK ALLAHYARHAM MR OS NAFI GUNA 'CABLE', TUMPANG POPULARITI

Ke mana tumpahnya kuah kalau tidak ke nasi... demikianlah pepatah bagi dua anak lelaki pelawak popular, Allahyarham Mr Os iaitu Mohamad Hazwan Mohd Yusof, 30, dan Mohamad Hafizul Mohd Yusof, 25, apabila mereka mengikuti jejak langkah arwah bapanya dengan menyahut cabaran bertanding dalam program 'Mencari Sepahtu Yang Hilang' di saluran Astro Warna mulai 2 Disember ini.

Mereka yang tampil secara duo mewakili kumpulan Arteh itu berkata, dalam kalangan semua peserta yang bertanding memang tidak tahu mereka adalah anak kandung Allahyarham Mr Os atau nama sebenarnya Mohd Yusof Hamid.

Untuk makluman, Hazwan dan Hafizul merupakan cahaya mata daripada perkahwinan kedua arwah termasuk seorang lagi anak sulung yang kini bergelar doktor. Arwah turut mempunyai lima orang anak daripada perkahwinan pertama.

"Ya... kami berdua memang anak Mr. Os. Tapi ikutkan tak nak beritahu orang mengenai diri kami. Tak nak dikenali sebagai anak Mr. Os. Bimbang orang meletakkan expectation yang tinggi terhadap kami. Bukan itu sahaja, bila orang dah tahu kami anak kepada seorang pelawak legenda nanti buat silap pun akan dikritik dan kalau buat yang terbaik pun, orang akan mengata.

"Benda yang paling kami takut, bila orang tuduh kami nak tumpang populariti arwah ayah. Kami hanya membawa nama dan meneruskan legasi sahaja tapi yang pasti kami akan persembahkan sesuatu yang berbeza.

Klik untuk gambar besar

"Di antara saya dan abang, arwah ayah memang tahu saya yang lebih berminat untuk mengikut jejak langkahnya. Arwah pun tidak menghalang, tapi dia ingatkan saya supaya tahu membawa diri, tidak terkena kejutan budaya, hormati semua orang, merendah diri dan paling utama tidak tinggal solat," kata Hafizul yang memberitahu dia enggan mencuba nasib menyertai sebarang pertandingan, ketika Allahyarham bapanya masih hidup.

Sementara itu, Hazwan berkata, ketika menyertai uji bakat secara dalam talian untuk program itu, dia dan adiknya pun tidak mendedahkan hubungan pertalian darah dengan pelawak dan pelakon popular era 1980-an itu. Tambah Hazwan, apabila identiti mereka sudah terdedah, secara tidak langsung dirasakan tanggungjawab digalas mereka dalam pertandingan itu sangat besar, terutama menjadi perhatian penonton dan netizen.

"Bagaimanapun, kami sedar tidak mampu terus menghindarinya daripada pengetahuan umum kerana adik saya, Hafizul sangat seiras dengan arwah bapa, apatah lagi bila dia bertutur. Kami masuk dalam pertandingan ini untuk serlahkan bakat seni yang diwarisi daripada arwah ayah dan mahu meneruskan legasi yang ditinggalkannya.

"Malah, ibu pun memberi restu dan menyokong pembabitan kami. Cuma, pinta ibu agar kami tahu membawa diri dan menjaga nama baik Allahyarham. Ini kerana, arwah pun tidak pernah menghalang anak-anak mengikut jejak langkahnya dalam bidang seni. Kami berjaya masuk program ini bukan disebabkan nama arwah ayah. Masa hantar video uji bakat pertama, tak ada sebut pun nama arwah. Bila dah berjaya peringkat seterusnya, kami ditemu bual secara maya dengan ahli Sepahtu.

"Dan ketika itu la baru Pak Ya perasan yang kami ini anak kepada Mr. Os. Sebab masa arwah masih hidup, kami yang menguruskan kerjayanya dan pernah la jumpa dengan Pak Ya. Tapi bukan sebab Pak Ya kenal, dia pilih kami... memang dia kata pemilihan itu disebabkan nampak bakat kami berdua," jelasnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TAK MALU..." - SHUK JUAL AIR KOPI TEPI JALAN DEMI ISTERI

"Alhamdulillah, orang kita ini semua baik-baik. Ramai tahu saya buka perniagaan Semooth Cafe dan meski mereka tahu tentang kontroversi yang melanda sebelum ini, ia tidak pula menjejaskan perniagaan saya.

"Empat bulan pertama sebelum ini adalah satu proses yang agak mencabar. Saya sampai terpaksa keluar duit sendiri selain mengambil inisiatif untuk turun padang sendiri dengan pergi menghantar pesanan minuman dari rumah ke rumah.

"Jujurnya, saya tak malu buat semua itu malah bersyukur kerana tahu di sebalik kecaman, masih ramai yang mendoakan dan menyokong saya," kata pelawak dan pengacara Shuk Sahar.

Shuk yang sebelum ini terpalit dengan kontroversi rumah tangga itu meluahkan rasa syukur perniagannya tidak terjejas biarpun ramai yang mengecam dirinya. Tidak patah semangat untuk bangkit selepas apa yang berlaku, Shuk turut bersyukur masih ramai yang menyokong serta mendoakan dirinya.

Berkongsi mengenai perniagaan terbarunya, Shuk berkata dia kini membuka sebuah gerai menjual air kopi di tepi jalan yang merupakan idea daripada isterinya, Sera, dalam masa sama mahu membantu orang ramai yang berminat untuk memulakan perniagaan dengan modal kecil.

"Sera yang bercadang mahu membuka sebuah gerai kopi di tepi jalan dan kebetulan, dia pun suka berniaga. Rasanya, sekarang adalah masa terbaik untuk membuka perniagaan baru ini memandangkan peminat kopi boleh dikatakan ramai juga di Malaysia ini.

"Dalam masa yang sama, saya pun nak bantu juga peniaga kecil. Cuma bermodalkan RM4,000, mereka boleh buka kedai kecil dan kami akan sediakan sembilan jenis kopi dan satu air berperisa coklat untuk mereka terus mula berniaga," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"RASA MACAM NAK BOTAKKAN RAMBUT SAJA!" - PAKAI GELANG PINK, USOP AKUI TERTEKAN KENA BERKURUNG

"Saya kontak rapat seorang kawan baik dan dikehendaki buat swab test di pusat kesihatan berdekatan... keputusan ujian belum keluar lagi tapi diarahkan kuarantin sampai 2 Jun ini.

"Doa-doakanlah negatif! Sejujurnya risau juga tapi buat masa ini saya tiada alami sebarang simptom atau gejala Covid-19... walaupun rasa sihat, saya tetap patuh menyelesaikan kuarantin ini hingga selesai.

"Sekarang ini dekat mana-mana pun ada virus, memang kena berhati-hati. Yang penting kalau keluar kena jaga SOP sebab kita pun tak tahu kalau orang sebelah kita bawa virus ini.

Klik untuk gambar besar

"Kerjaya memang terjejas teruk. Nak menyanyi pun tak boleh, show memang tak ada. Malah, perniagaan saya bersama mak di Kedah pun terpaksa dihentikan kerana peningkatan kes. Lagi pula sekarang kena kuarantin, berkurung dalam bilik seorang diri bertambahlah tekanan... rasa macam nak botakkan rambut saja!

"Apa-apa pun kita doakan keadaan kembali pulih macam biasa dan kita semua boleh bekerja semula. Saya pun tengah usaha mendaftar untuk pengambilan vaksin dan berharap proses itu nanti dipercepatkan," jelas penyanyi Usop yang memberitahu dia terpaksa menjalani kuarantin diri selama seminggu, gara-gara menjadi kontak rapat kepada salah seorang pesakit Covid-19.

Usop atau nama sebenar Muhammad Saiful Naim Muhammad Noor, 23, berkata dia dipakaikan gelang pengawasan dan dikehendaki mengasingkan diri untuk pemantauan sehinggalah disahkan bebas daripada jangkitan virus tersebut.

Bekas peserta Mentor Milenia 2017 itu baru-baru ini telah berkongsi foto menerusi laman Instagram dimana dia memakai gelang berwarna merah jambu dengan menyertakan emoji sedih.

Sementara itu, Usop berkata semenjak pelaksanaan Perintah Kawalan Pergerakan (PKP) 3.0 ini dia mengalami sedikit tekanan, lebih-lebih lagi apabila tidak dapat meneruskan kerjaya seni seperti biasa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ADA HIKMAH, STAY STRONG BRO" - NASIHAT AIMAN TINO UNTUK SUFIAN

Semua mengetahui mengenai status hubungan penyanyi Sufian Suhaimi dengan pelakon Elfira Loy yang sudah putus tunang selepas ibu Elfira, Filzah Yusoff, 52, mengesahkannya.

Berita ikatan pertunangan Sufian dan Elfira yang terlerai mengundang pelbagai spekulasi daripada pelbagai pihak yang tertanya-tanya mengenai punca sebenar perpisahan pasangan itu.

Sufian yang berpegang pada prinsip bahawa ikatan pertunangannya dengan Elfira masih belum terbatal selagi cincin yang diberikan masih bersama pelakon itu dilihat lebih banyak mendiamkan diri.

Bagaimanapun, Sufian sempat memuatnaik beberapa mesej ditinggalkan oleh peminat dan rakan artis kepadanya di InstaStory sebagai tanda terima kasih atas sokongan dan memberi semangat kepadanya disaat sukar ketika ini.

Rakan baik Sufian yang juga penyanyi, Aiman Tino turut menyatakan simpati dan memintanya agar bersabar dan kuat mengharungi dugaan.

Klik untuk gambar besar

"Salam Ean. Aiman ni. Ean banyakkan bersabar. Aiman tak tahu nak cakap macam mana pasal benda ni. Tapi kita kena percaya, mesti ada hikmah setiap yang berlaku. Keep strong Bro! I know you!

"Biarkan apa orang nak cakap. Diaorang tak tahu apa yang korang lalui. Jangan termakan dengan kata-kata netizen," tulisnya menerusi kiriman Whatsapp.

Difahamkan, pihak Elfira akan bertemu dengan keluarga Sufian untuk memulangkan cincin pertunangan mereka dalam masa terdekat.

Pasangan itu mengikat tali pertunangan pada 6 Oktober tahun lalu dan sepatutnya melangsungkan perkahwinan pada Mac ini.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"DOAKAN ABIL JUGA TAU" - NABILA HUDA TERINGIN CAHAYA MATA KEDUA

"Alhamdulillah. Seronoknya Tilla (panggilan Syatilla). Doakan Abil juga tau," itulah tulis pelakon Nabila Huda yang turut menyimpan hasrat untuk menimang cahaya mata kedua.

Nabila yang mesra disapa Abil meluahkan kerinduan itu di ruangan komen di Instagram pelakon Syatilla Melvin yang mengumumkan khabar gembira mengenai kehamilan ketiganya, semalam.

Menurut pengacara Melodi TV3 itu, dia meminta pelakon terbabit mendoakan agar dia dikurniakan cahaya mata. Komen yang ditinggalkan Nabila turut mendapat reaksi positif daripada peminat yang sama-sama mendoakan agar pelakon itu dikurniakan anak kedua.

Klik untuk gambar besar

Syatilla turut membalas komen itu dan percaya rezeki Nabila untuk hamil lagi akan dipermudahkan. "Insya-Allah Abil. Moga ada rezeki Abil merasai lagi nanti. Amin," katanya.

Menerusi perkahwinan kedua Nabila bersama ahli perniagaan, Mohd Izwan Johar pada Disember 2015, pasangan itu belum dikurniakan cahaya mata.

Bagaimanapun, menerusi perkahwinan pertama dengan Zaidy Zailani pada 2008, Nabila dikurniakan anak perempuan bernama Keisha Laila yang kini berusia 11 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JOHAN DILAMAR RAMAI WANITA TERMASUK PELAJAR SEKOLAH: "TAK LAYAN... BALAS SENYUMAN SAHAJA"

"Orang biasa ajak kahwin tu biasalah... tapi ada juga budak sekolah berumur 15 tahun ajak kahwin. Tapi biasalah budak-budak, saya tak layan cuma balas dengan senyuman sahaja.

"Saya anggap itu perkara normal dalam fasa mereka untuk meminati seseorang, nanti apabila dah besar mereka sendiri tahu kawal keinginan... budak-budak biasalah teruja lebih!

"Saya tak marah atau nasihat mereka sebab takut nanti terasa hati. Bagi saya lebih baik mereka minat artis Malaysia daripada gilakan artis luar dan buat benda lain yang salah," kata pelakon Johan As'ari.

Johan mendedahkan dia kerap menerima mesej lamaran daripada pengikut di laman Instagram yang menyatakan hasrat mahu menjadikannya calon suami.

Bukan sahaja wanita dewasa, malah ada juga dalam kalangan pelajar sekolah yang turut mencuba nasib dan berharap dapat menjalinkan hubungan istimewa dengan pelakon drama 'Juvana'.

Klik untuk gambar besar

Hampir 10 tahun bergelar anak seni, Johan mengakui berdepan cabaran dalam mengekalkan kariernya sebagai pelakon. Dalam hal ini, aktor berusia 33 tahun ini berkata, dia perlu bijak mempromosikan diri dan bersedia dengan kehadiran ramai muka baharu yang berbakat besar.

"Saya tak rasa diri saya popular... tapi saya akui sejak tahun 2013, selama lima tahun kerjaya seni saya berada di kemuncak. Saya terima pelbagai tawaran back to back dari semua stesen televisyen.

"Lima tahun pertama itu saya umpama pisang goreng panas dan selepas itu tawaran semakin perlahan... benarlah kata Datuk Rosyam Nor, saya kena rangka perancangan untuk terus kekal dalam industri.

"Saya tak salahkan sesiapa dalam hal ini kerana ini semua terletak pada kita macam mana nak promosikan diri. Saya sedar pada waktu ini saya perlu usaha untuk terus terus berjuang dalam industri," ujarnya.

www.myartis.com / Sumber & foto: mStar & Instagram Johan As'ari

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KINI JUAL BUAH-BUAHAN - INDIVIDU MINTA PEMINAT SOKONG AZLEE SENARIO

Anggota kumpulan Senario, Azlee khabarnya kini sedang menjual buah-buahan tempatan di sebuah pasar tani. Perkara tersebut diuar-uarkan beberapa individu berlainan di media sosial Twitter di mana ciapan tersebut meminta netizen terutamanya peminat kumpulan Senario untuk menyokong perniagaan Azlee dengan membeli buah-buahan yang dijualnya.

Difahamkan, Azlee ada membuka gerai buah-buahan itu di tapak pasar Saujana Utama, Sungai Buloh, Selangor. Terdahulu, Azlee atau nama penuhnya Azlee Jaafar, 53, yang ditemui media itu memaklumkan bahawa dia ada dikunjungi jiran-jiran kawasan perumahan untuk meminta bantuan seperti beras kerana kesempitan hidup disebabkan oleh PKP.

Ujarnya, ramai penduduk di kawasan tempat tinggalnya itu hilang pekerjaan dan mengalami pemotongan gaji akibat penularan wabak COVID-19. Dia yang turut menjadi sukarelawan dan aktivis NGO, Pertubuhan Program Ceria Al-I’tisam pernah mengedarkan pek bantuan makanan asas kepada penduduk terjejas sekitar kejiranan Lili, Saujana Utama.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZWAN ALI: "AKU TAKKAN MAAFKAN KAU! GAMBAR, KETURUNAN KAU SEMUA AKU DAH PADAM!"

"Kau ada nombor aku, kenapa kau tak bertanya dulu? B*rit mak hang tu aku tujukan untuk 'nerakazen' bukan kau! Kau lebih percaya diaorang daripada aku yang kau dah kenal lama? Aku memang tak pernah ada masalah dengan kau pun selama ni.

"Perlu ke kau cari press untuk jaja fitnah fasal Diva AA?" itulah kata pengacara sensasi, Azwan Ali yang mengakui tidak mahu melayan provokasi melibatkan dirinya dengan seorang pelakon popular tanah air.

Enggan menyebut nama pelakon tersebut, Azwan Ali atau lebih dikenali dengan nama Diva AA berkata, dia juga telah memadam semua foto artis jelita tersebut di laman sosial Instagram (IG) miliknya.

Katanya lagi, dia juga tidak akan memaafkan artis wanita tersebut kerana telah memuat naik status tanpa menyelidik atau bertanya terlebih dahulu.

Tambah Diva AA, dia terkilan apabila artis wanita terbabit turut memfitnah dengan mengaitkan abangnya, Azmin Ali menerusi sebuah kenyataan di IG.

Klik untuk gambar besar

"Who are 'yus'??? Kau fitnah aku, kau merangkaklah kat padang masyhar cari aku nanti... Aku takkan maafkan kau! Gambar-gambar kau, keturunan kau semua aku dah padam!

"Nama kucing aku pun aku dah tukar! Dah tak guna dah nama artis tersangkak negara tu. Nak buat apa!" ujarnya ketika dihubungi.

Terdahulu, ciapan Diva AA di laman sosial Twitter menjadi tular apabila dia mempertikai pakaian artis wanita tersebut ketika ke Pusat Pemberian Vaksin (PPV).

Ciapan tersebut kemudiannya dibalas artis wanita terbabit menerusi sebuah hantaran di laman Instagram (IG), serta turut meluahkan rasa terkilan dan kesal apabila Diva AA menulis perkataan 'b*rit mak hang' yang didakwa ditujukan kepada dirinya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK FAHAM KENAPA NAK JATUHKAN... MAK WAN TU TAKDA DUIT, TAKDA HARTA" - DIDIE ALIAS

"Saya ada hubungi Mak Wan selepas dia ke mahkamah tempoh hari. Menerusi panggilan itu juga dia masih tidak mengaku bersalah untuk menjaga maruah dan reputasinya. Saya faham kenapa dia berbuat demikian. Memang ada sembilan saksi daripada pihak sana, tetapi adakah mereka sediakan bukti yang mengatakan Mak Wan meludah pembantu peribadinya itu?

"Besar sangat ke isu ini untuk dipanjangkan? Sedangkan menghina Islam pun dijamin RM40,000 dan lepas tau. Jadi, adakah benda ni isu besar? Tak tahulah pihak sebelah sana tak puas hati ke sebab saya tak pergi berjumpa dengannya? Itu saya tak pasti.

"Saya pun tak faham kenapa dia nak jatuhkan Mak Wan. Mak Wan tu bukan level artis popular yang kau nak jatuhkan. Hentikanlah benda mengarut ni. Bukan saya nak raih simpati sebab saya hanya jadi pendengar dan penasihat sahaja.

Klik untuk gambar besar

"Apa yang dia akan dapat kalau lawan kes ni? Mak Wan tu takda duit, takda harta. Dia hanya ada kasih sayang untuk anak-anak dia sahaja. Tak payahlah buat orang tua tu sampai terduduk ke tanah," demikianlah kata pelakon Didie Alias yang tampil mempertahankan pelakon veteran Mak Wan Latah, atau nama sebenarnya Halimatussa’diah Mohd. Daud, 61, yang dihadapkan ke mahkamah atas tuduhan meludah pembantu peribadinya.

Menurut Didie, dia sendiri tidak faham mengapakah pihak sebelah sana masih mahu meneruskan tindakan undang-undang kepada Mak Wan, walaupun isu berkenaan bukanlah satu isu yang besar.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA DIFITNAH - ISTERI EZANY NIZARIFF DEDAH CERITA SEBENAR

Lizda Nuryanti Abidin, 33, isteri kepada Ezany Nizariff mendakwa cerita yang mengatakan yang kononnya dia lari dari rumah kerana mengikut lelaki lain dan tergamak meninggalkan anak-anak adalah bohong semata-mata.

Ini kerana menurut Lizda yang lebih setahun menanggung malu diaibkan suami sendiri, sejak tiga tahun lalu mereka sudah berpisah bilik selepas Ezany sendiri didakwanya berlaku curang serta mengabaikan tanggungjawabnya sebagai seorang suami.

"Jujur saya kata, kami hanya bahagia selama setahun sahaja. Selepas setahun perkahwinan barulah saya tahu siapa Ezany sebenarnya. Bayangkanlah, wang perkahwinan sebanyak RM30,000 digunakan Ezany adalah hasil duit simpanan saya. Dia berkahwin untuk mengambil kersempatan terhadap saya.

"Dia juga telah menipu saya dalam urusan bisnes belacan. Akhirnya dia tuduh saya curang lari rumah ikut lelaki lain tetapi dia tidak ceritakan kisah sebenar apa yang berlaku," ujar Lizda dipetik sebagai berkata.

Gambar dikirimkan Lizda ini memperlihatkan anak keduanya, Hayden Harraz
ketika di bawah jagaan Ezany (foto kiri) dan wajah terbaharu

Kata Lizda, dalam satu insiden dia berjaya melarikan anak kedua yang kini berada dalam jagaannya di Tawau, Sabah dan anak sulung mereka pula dijaga Ezany.

Bagaimanapun Mahkamah Syariah Tawau pada Julai lalu memberikan hak jagaan sementara kedua-dua anak berkenaan kepada Lizda.

Untuk makluman, Ezany dan Lizda bernikah pada 1 Julai 2007 hasil perkahwinan tersebut mereka dikurniakan dua orang anak iaitu Hayden Harraz, 2, dan Rayyan Harraz, 4.

Wajah terbaharu Lizda dan anaknya, Hayden Harraz

Ikuti luahan panjang lebar Lizda

MEDIA: "Berdasarkan beberapa laporan media, Ezany mendakwa Lizda curang, lari dari rumah ikut lelaki lain. Sanggup pula tinggalkan anak-anak. Saya nak kepastian cerita ini!"

LIZDA: "Saya menanggung malu dengan cerita ini. Takkanlah saya nak lari dari rumah sehelai sepinggang? Takkan bodoh sangat saya ni. Kalau nak lari rumah, mesti saya angkut semua barang-barang saya bersama. Kisahnya pada satu hari pada bulan Julai 2014, saya nekad nak balik Sabah. Nak jumpa abang saya untuk ceritakan masalah rumah tangga kami"

"Flight saya pukul 7 pagi dan saya perlu keluar rumah awal. Masa nak keluar rumah, Ezany berada di ruang tamu menonton TV. Saya sempat tinggalkan wang RM100 untuk keperluan anak-anak"

"Kami memang tak bertegur sapa. Tidur pun bilik asing. Cuma berhubung melalui mesej telefon"

"Selepas beberapa hari di Kota Kinabalu iaitu di rumah abang, saya balik ke rumah saya di Serdang (Selangor) seperti biasa tetapi malang sekali rumah sudah ditukar kunci"

"Paling menyedihkan, gambar saya ditampal di pondok pengawal keselamatan dengan tujuan untuk melarang saya menjejaki rumah itu. Tetapi saya berjaya menipu pengawal keselamatan apabila saya membuka tudung supaya mereka tidak perasan muka saya untuk masuk ke rumah itu"

"Akhirnya saya terpaksa ke Batu Pahat, Johor untuk tumpang berteduh di rumah adik saya selepas gagal masuk ke rumah sendiri"

MEDIA: "Pada firasat Lizda, apa tujuan Ezany buat laporan polis mendakwa Lizda lari dari rumah dan ikut lelaki lain?"

LIZDA: "Saya rasakan dia ada niat tertentu. Dengan tuduhan macam itu, mudah bagi dia untuk mendakwa saya berlaku nusyus terhadapnya di mahkamah. Cerita itu hanyalah rekaan dia semata-mata"

MEDIA: "Apa punca sebenar krisis rumah tangga kamu berdua?"

LIZDA: "Malam pertama selepas majlis sanding kami di Perlis lagi dia sudah buat perangai. Malam tu saya terbaca mesej di telefonnya yang dikirimkan seseorang. Mesej yang kurang enak untuk saya dedahkan kepada umum tetapi saya tidak ambil hati perkara itu"

"Namun selepas hal itu macam-macam lagi dia kantoi dengan saya sehinggalah saya pernah jumpa sesuatu dalam begnya serta mesej-mesj lain. Dari situ, mulalah kemelut rumah tangga kami"

MEDIA: "Adakah Ezany menjalankan tanggungjawbnya sebagai suami dan bapa kepada anak-anak?"

LIZDA: "Masa nak kahwin dia tak ada duit. Tapi dia gunakan dulu duit saya RM30,000. Dia hanya bayar mas kahwin. Dia kata nak bayar balik tapi sampai sekarang tak bayar. Anak-anak pun tidak dipedulikannya. Semua hal anak-anak saya yang uruskan. Yang lain, semua duit saya. Fikirkanlah sendiri"

MEDIA: "Bisnes belacan? Katanya berjaya?"

LIZDA: "Bisnes tu saya yang uruskan dari A sampai Z sampailah uli belacan, beli udang di Kuala Selangor pun saya buat. Kita ingat nak hidup sempurna membantu suami tapi suami hanya 'jual' muka saja"

"Sebelum buka syarikat, dia setuju untuk kongsi keuntungan 50-50 dengan saya. Tapi bila dah buka syarikat, dia hanya bagi saya 7 peratus saja keuntungan. 93 peratus lagi milik dia. Masa tu kami dah mula bertengkar sebab dia dah mula tak jujur tetapi saya masih bertahan"

"Gaji saya yang dijanjikannya RM3,000 sebulan, satu sen pun tak dapat. Sampaikan tengah-tengah malam pun sanggup packing belacan dengan pekerja-pekerja. Kursus-kursus di Mardi juga saya yang hadir. Dia tak peduli. Duit minyak saya nak ke sana ke mari buat kerja promosi pun tak diberi kalau tak diminta"

MEDIA: "Ezany pernah mendakwa, Lizda sudah banyak kali minta diceraikan. Benar begitu?"

LIZDA: "Saya mengaku benar. Isteri mana yang boleh bertahan kalau tidak dihargai. Saya tidak boleh sabar lagi apabila dia berlaku curang dengan orang lain. Malah lebih menyedihkan semasa bapa saya meninggal dunia pada 25 Jun 2014, dia tidak ambil tahu. Nak ucapkan takziah pada keluarga saya, jauh sekali"

"Selama kami kahwin, hanya sekali sahaja kami beraya di kampung saya di Tawau. Itu pun dia tidak bercampur dengan keluarga saya dan hanya terperap dalam bilik. Keluarga saya kata dia sombong"

MEDIA: "Bagaimana anak kedua iaitu Hayden Harraz boleh berada dalam jagaan Lizda?"

LIZDA: "Allah tu maha kaya. Suatu hari tu bank telefon. Dua buah kereta iaitu Viva dah lapan bulan tak bayar. Kereta Volvo pula tertunggak tiga bulan. Kedua-dua kereta tu atas nama saya. Masa saya ke rumah itu kali kedua atas urusan kereta, saya terserempak dia secara kebetulan dan berlaku pergaduhan sehingga pihak keselematan perumahan kami campur tangan"

"Akhirnya kami ke belai polis untuk selesaikan. Masa di balai polis tu saya dapat bawa anak kedua saya lari ke dalam kereta dan berjaya membawa dia tinggal bersama saya sekarang ini. Semasa dalam jagaan Ezany, anak saya tak terurus. Lihatlah contoh gambar yang saya kirimkan untuk perbandingan"

"Selain dua kereta atas nama saya, segala bil-bil utiliti lain termasuklah bil telefonnya juga atas nama saya. Tapi peliknya dia tak mahu bayar sedangkan dia yang guna"

MEDIA: "Bagaimana anak sulung?"

LIZDA: "Anak sulung sekarang ini saya tak dapat hubungi. Panggilan telefon sentiasa gagal. Tetapi sebagai ibu, saya ada hantar hadiah hari jadinya. Tapi saya tak pasti sama ada anak saya itu dapat atau tidak ataupun Ezany buang dalam tong sampah"

MEDIA: "Apa langkah Lizda seterusnya?"

LIZDA: "Sudah beberapa kali pihak mahkamah Syariah Tawau panggil Ezany untuk hadir kes tuntutan cerai saya tetapi dia tak layan. Alasannya kenapa ia difailkan di Tawau. Bagi saya, tak salah failkan di Tawau apatah lagi ia lokasi kami bernikah. Namun dia tetap tak layan sebaliknya memfailkan kes hadanah saya di Shah Alam"

"Tapi saya dimaklumkan peguam saya, kes ini sudah 70 peratus selesai. Dan kita tunggulah apa akan jadi seterusnya"

MEDIA: "Jika Ezany membaca artikel ini, apa yang hendak Lizda perkatakan?"

LIZDA: "Saya minta satu saja. Kalau sudah tidak sukakan saya lagi, ceraikanlah saya dengan baik dan hentikanlah menjaja cerita buruk isteri sendiri. Selama ini saya berdiam kerana saya tak tahu saluran mana untuk mempertahankan diri tetapi hari ini saya dah ada kekuatan untuk berdepan situasi ini"

MEDIA: "Adakah Lizda tahu Ezany sudah punyai kekasih baru iaitu seorang Datin Paduka?"

LIZDA: "Saya tahu melalui apa yang saya baca. Saya harap dan doakan mereka bahagai tetapi lepaskanlah saya dengan baik"

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


5 GAMBAR - DOTTIE SELAMAT NIKAH

Pada 25 Disember, pelakon drama 'Si Montel', Nor Syuhaida Abd Razak atau lebih dikenali sebagai Dottie, 28, telah selamat bergelar isteri kepada jejaka pilihan hatinya Mohd Haffis Abu Hassan, 27.

Pasangan itu dinikahkan adik Dottie, Mohd Safuan Abd Razak dengan sekali lafaz sambil disaksikan keluarga dan rakan-rakan di Masjid Tuanku Mizan Zainal Abidin, Putrajaya, kira-kira jam 10 pagi, kelmarin.

"Alhamdulillah saya sangat bersyukur kerana majlis semalam berjalan lancar, berkat doa serta restu kedua-dua belah pihak kami sah bergelar suami isteri,' kata Dottie sebelum ini mengikat tali pertunangan dengan jejaka berasal dari Banting, Selangor itu pada April lalu.

Dottie yang juga popular menerusi filem 'Hantu Bonceng' itu bagaimanapun merahsiakan jumlah hantaran dan mas kahwin. Manakala dulang hantaran, masing-masing berbalas tiga.

Pasangan itu mula berkenalan sejak Jun tahun lalu di laman sosial Facebook.

Menurut Dottie, Mohd Haffis memenuhi kriteria lelaki idamannya.

"Lama kami berkawan sebelum serius bercinta dan mengikat tali pertunangan. Keperibadiannya yang merendah diri dan pandai mengambil hati keluarga membuka pintu hati saya untuk menerimanya sebagai suami," ujarnya dipetik sebagai berkata.

Dottie dan suaminya akan diraikan dalam majlis persandingan di Banting pada pada 7 Januari depan.

Sumber: Harian Metro

Foto: Harian Metro, pyrozyro fotografia, haelhusaini & iswanismail88

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


REDA SUAMI SENYAP-SENYAP DUA DOS - ELLIE BERHENTIKAN ANAK SEKOLAH JIKA TERUS DIPAKSA CUCUK

"Azri dah vaksin, dah dua dos. Dia buat tu pun tak cakap dengan saya. Pada saya... saya pun tak nak bergaduh kerana itu pilihan dia. Tak apa la, tak ada bergaduh kat rumah," itulah kata pelakon Ellie Suriaty Omar, 51, yang sebelum ini lantang menolak vaksin, terpaksa akur dengan tindakan suaminya, pelakon Azri Iskandar.

Umum mengetahui pasangan ini enggan menerima suntikan vaksin Covid-19 atas faktor keselamatan. Namun demi tuntutan kerja, Azri, 53, rupa-rupanya sudah lengkap vaksinasi tanpa pengetahuan Ellie yang juga seorang pengarah terkenal. Sebelum ini, selain Ellie dan Azri, dua anak mereka yang berusia 17 dan 12 tahun turut enggan menerima suntikan vaksin Covid-19 atas sebab-sebab keselamatan dan kesihatan.

Mengulas lanjut tentang tindakan Azri, Ellie berkata dia rasional berkaitan hal itu kerana suaminya perlu keluar bekerja mencari nafkah untuk mereka sekeluarga. Tambahan pula sebagai pelakon, mereka perlu memenuhi syarat lengkap dua dos vaksin sebelum dibenarkan terlibat dalam mana-mana produksi.

Klik untuk gambar besar

"Dia tak happy dengan perkara ni (vaksin). Tapi sebab dia ketua keluarga, kena cari nafkah. Sebab itu dia buat ni diam-diam tanpa beritahu saya... tahu-tahu je dah dua vaksin. Jika dia jatuh sakit saya akan jaga dia sebab dia suami saya dan teruskan makan makanan sunnah. Saya tak mahu keluarga jadi berpecah sebab keputusan ni," ujarnya.

Dalam pada itu ketika ditanya tentang keputusan kerajaan yang belum berhasrat melarang pelajar enggan divaksin daripada masuk ke sekolah untuk belajar secara bersemuka, Ellie berkata dia masih skeptikal tentang hal berkenaan.

"Mula-mula mereka kata memang tak ada paksaan untuk ambil vaksin, tapi akan kaunseling ibu bapa. Jadi ini persepsi kerajaan mengatakan ibu bapa yang memberi tekanan kepada anak-anak untuk tidak divaksin. Seolah-olah kita dituduh tidak menjaga kesihatan anak-anak. Anak-anak belong to their parents not belong to the government. Pada saya itu statement yang tidak bertanggungjawab," jelasnya.

Katanya lagi, sekiranya kerajaan masih enggan menghormati keputusan mereka, dia tidak teragak-agak untuk berhenti menghantar anak-anaknya ke sekolah.

"Walaupun dipanggil untuk kaunseling I would still say no. Harap kerajaan hormati keputusan ibu bapa. Anak-anak mengadu kawan-kawan pulaukan mereka, tapi tak apa la kena pulau... tak ada la sampai nak bermusuh, its ok. Tapi I have to choose berhentikan anak sekolah, not going to school. Diskriminasi ni sangat buruk untuk mental," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ITU BUKAN AKAUN (TWITTER) RASMI SAYA" - PU RIZ

Akaun yang menggunakan nama @hrisbismail_ itu difahamkan baharu sahaja diaktifkan sebaik pendakwah bebas dan pelakon PU Riz sah bergelar suami kepada selebriti terkenal Noor Neelofa, semalam.

Perkara itu menjadi bualan netizen sejak pagi, hari ini sehingga membuatkan PU Riz tampil menafikan dan kesal apabila terdapat pihak yang tidak bertanggungjawab membuka sebuah akaun Twitter palsu menggunakan namanya.

Individu itu membuat ciapan dan muat naik foto perkahwinan PU Riz atau nama sebenarnya Muhammad Haris Mohd Ismail, 26, dengan Neelofa berserta kata-kata romantis serta tanda pagar #SayangHarisSeorang.

Klik untuk gambar besar

"Ini bukan akaun (Twitter) rasmi saya," kata PU Riz yang menafikan akaun Twitter tersebut yang kini sudah mempunyai lebih 5,000 pengikut itu kepunyaannya.

Pada Sabtu, pasangan ini diijabkabulkan pada pukul 11.40 pagi di Hotel Grand Hyatt, Kuala Lumpur pada Sabtu. Mempelai kemudiannya diraikan dalam majlis yang sama, yang dihadiri kira-kira 150 orang tetamu yang berpakaian serba putih mengikut tema majlis.

Pasangan itu dinikahkan oleh adik kandung Neelofa, Mohd Aqief Mohd Noor. Riz dan Neelofa berkenalan pada Jun 2017 sebelum menjalinkan hubungan lebih serius pada tahun lalu.

www.myartis.com / Sumber: Harian Metro & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASUK HOSPITAL - KEKASIH JANNA NICK ALAMI DEMAM & JANGKITAN KUMAN

Pelakon Dini Schatzmann meluahkan rasa gembira atas kejayaan kekasihnya, pelakon Janna Nick yang meraih Anugerah Bintang Paling Popular BH ke-34 (ABPBH34) Sabtu lalu. Namun begitu, kegembiraannya itu terbantut apabila Dini dimasukkan ke hospital akibat demam dan jangkitan kuman.

Dini ketika dihubungi berkata, selepas mengalami demam hampir dua minggu dia akhirnya nekad ke sebuah pusat perubatan di Damansara, Selangor, kelmarin.

"Kalau diikutkan saya sudah demam hampir dua minggu. Pada awalnya saya hanya mengalami demam biasa kerana selepas makan Panadol saya sudah okey. Saya juga sudah buat ujian saringan Covid-19 hampir tiga kali dan semua keputusan negatif.

"Semalam ketika ke hospital suhu badan saya naik sehingga 39.6 darjah selcius dan tekak serta hidung rasa tidak selesa. Selepas doktor ambil darah dia beritahu saya ada jangkitan bakteria. Jadi, sekarang saya sedang berehat dan dapatkan rawatan di hospital," katanya.

Klik untuk gambar besar

Menurut Dini, dia kemungkinan akan ditahan di wad untuk beberapa hari sebelum dibenarkan pulang: "Mungkin saya akan ditahan dua atau tiga hari lagi kerana masih dalam pemantauan.

"Terima kasih kepada semua yang beri kata-kata semangat dan mendoakan kesembuhan saya. Alhamdulillah keadaan saya sekarang beransur pulih dan nak kembali bekerja seperti biasa," tuturnya.

Terdahulu, Janna menerusi Instagram Story memuat naik foto dia memegang tangan kekasihnya yang sedang terbaring di katil hospital: "Poor baby Dini Schatzmann," tulisnya.

Pada malam kemuncuk ABPBH34, pasangan itu menarik perhatian ramai apabila tampil dengan fesyen unik dengan mengenakan topeng penuh.

Janna tampil dengan busana sekuin rona perak manakala Dini menggayakan sut rona hitam dengan topeng memaparkan angka enam. Rata-rata pengguna media sosial melabelkan pasangan bahagia itu sebagai Kim K dan Squid Game versi Malaysia.

Janna merangkul anugerah utama selepas meraih 86 juta undian daripada peminat. Selain itu, dia turut membawa pulang trofi Pengacara TV Popular dan Pelakon Filem Wanita Popular.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIFF SYUKRI BANTU GADIS HAMPIR 300KG - SYANIE SOKONG PENUH

Usaha usahawan kosmetik popular, Datuk Aliff Syukri membantu menyelesaikan masalah obesiti seorang gadis dikenali sebagai Wanie itu disokong penuh pelakon Syanie Hisham. Wanie berusia 22 tahun, menghadapi masalah ketagihan makan yang agak tinggi dan itu menyebabkan berat badannya hampir mencecah 300kg.

Aliff pada petang Rabu telah memuatnaik video dia ke negeri Pahang mengambil Wanie untuk dibawa bertemu pakar terlebih dahulu. Menerusi ruangan kapsyen, Aliff memberitahu, keadaan Wanie agak serius kerana tidak mampu berjalan.

Sementara itu, di ruangan komen, Syanie meninggalkan komen positif kepada Wanie dan yakin gadis tersebut mampu menjalani kehidupan lebih sihat selepas ini. Syanie turut menjawab komen netizen yang mempersoalkan rawatan bakal dilakukan kepada Wanie termasuk mempertikaikan bantuan dihulur Aliff.

Klik untuk gambar besar

Kata Syanie kepada seorang warganet, dia sebelum ini pernah mengalami masalah berat badan berlebihan dan telah menjalani rawatan pintasan usus: "Saya buat pembedahan pintasan usus, lain daripada sedut lemak. Sebaiknya biarlah dia (Wanie) dirujuk kepada doktor terlebih dahulu.

"Apa yang terbaik untuk dia... Kalau tak ada sakit apa-apa, pembedahan pintasan usus mungkin boleh membantu dia, Insya-Allah. Semoga Allah permudahkan urusan adik Wanie dan murahkan lagi rezeki Datuk Aliff Syukri atas segala yang telah dan hendak dilakukan," tulisnya.

Sebelum ini warganet melemparkan kecaman terhadap Aliff kerana menggunakan perkataan 'budak gemuk' untuk merujuk kepada Wanie. Bagaimanapun jutawan sensasi itu tidak mengendahkan kata-kata negatif mereka, malah semakin bersemangat untuk membantu Wanie menjalani hidup normal dan lebih sihat.

www.myartis.com / Sumber & foto: Astro Gempak & Instagram Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PAKAI SURGICAL MASK ELAK JEREBU - PU ABU SUFYAN KENA KECAM

Menerusi sebuah entri terbaru di laman Instagram, Pencetus Ummah (PU) Abu Sufyan telah memuatnaik sekeping foto yang menunjukkan dirinya memakai topeng muka pembedahan (surgical mask) ketika musim jerebu.

"Moga Allah lindungi Malaysia. Masalah jerebu makin merisaukan, gambaran Ad-Dukhan mula dibahaskan namun sejauh mana kita mempersiapkan diri berhadapan dengan kejadian yang sebenar. Allahu musta'an. Ayuh persiapkan hati di samping menjaga kesihatan diri," tulisnya sebagai kapsyen yang menerima komen dimana rata-rata netizen bertindak mengecam tindakan Abu yang salah memakai jenis topeng muka.

Sekadar info, topeng muka nipis yang sering dipakai oleh para doktor sewaktu pembedahan bukanlah alat yang sesuai digunakan untuk menghalang asap jerebu masuk ke dalam rongga pernafasan. Topeng muka yang berkesan untuk jerebu adalah N95.

Sudah hampir tiga minggu Semenanjung Malaysia dan Sarawak mengalami masalah jerebu yang membahayakan kesihatan rakyat. Jerebut tersebut dilaporkan berpunca susulan kebakaran hutan di enam wilayah di Indonesia.

Klik untuk gambar besar

www.myartis.com / Sumber & foto: Astro Gempak & Instagram PU Abu

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DAH SENTUH.. LEPASTU LEPASKAN...." - AJAK IDAM MOTOR BERKUASA TINGGI 3 TAHUN

"Sebenarnya aku dah 3 tahun idamkan motor ni.. Jadi aku usaha kumpul duit pelan2.. Tapi bila rezki tu ada, mesti niat aku akan terbantut.. Sebab aku akan utamakan keperluan untuk keluarga dulu. Bukan poyo, tapi sebab aku Bapa.. Keinginan aku kena letak tepi...

"Pernah sekali tu aku dah sentuh moto ni.. Lepastu aku lepaskan balik bila aku dengar harganya.. Mungkin sesetengah org lain rasa benda ni murah.. Tapi aku yg asalnya keje gomen, dan tahu duit susah nak cari, aku rasa yang moto ni mahal.. Ramai kawan tau aku suka moto ni.. Tapi aku cuma bercerita.. Bila diorang tanya bila Jak nak keluar moto? Aku cuma senyum je.. Kalau aku xfikir anak2.. dah lama aku beli.

"Tapi Alhamdulillah Bini aku hadiahkan aku moto ni dan memang xsangka langsung sebab aku dah mula lupakan pelan2 niat nak beli moto ni.. Syukur.. Alhamdulillah terima kasih Allah kau kurniakan aku Isteri dan anak2 yang hebat ni untuk bahagiakan aku didunia ni..Terima kasih sayang @afifahamin sebab hadiahkan Baba moto ni..

"Dulu Baba beli moto Honda petak signal patah. Harga 700 bayar 4 kali untuk bawak awak.. Tapi sekarang xlagi. Ini semua berkat Doa seorang isteri untuk suaminya... Teruskan doa untuk Baba.. Dan Baba akan jaga kita. #bukannakmenunjukcumanakkongsi #binibagi #kitatukangbawakaje #sayaajakdansayatidaksombong," tulis pelawak dan penyampai radio Suria FM, Ajak Shiro yang tidak menyangka mendapat hadiah motosikal berkuasa tinggi, Triumph Bonneville T120 Black yang berharga lebih RM60,000 daripada isterinya, Afifah Amin.

Klik untuk gambar besar

Hadiah itu adalah kejutan daripada isteri sempena hari jadi Ajak yang ke-34, kelmarin. Ajak atau nama sebenarnya Mohamad Hanaffi Razak berkata, dia sudah mengidamkan motosikal itu sejak tiga tahun lalu. Ajak berkata, dia hanya mampu tersenyum apabila ditanya rakan mengenai perancangannya membeli motosikal itu. Ajak berkata, apa yang dimiliki sekarang juga adalah berkat doa isteri tercinta.

Menerusi laman Instagram, isteri Ajak mengucapkan selamat hari lahir dan mendoakan suaminya sentiasa bahagia bersama dia serta anak-anak selain berterima kasih kerana sentiasa menjadi yang terbaik buat mereka.

"Happy Birthday Baba.. Ibu paling lewat wish kat media sosial. Lewat 2 hari.. sebab 2 hari dok fikir nak ucapkan apa. xnk panjang2.. Apapun Selamat Hari Jadi yang ke-34. Semoga Baba sentiasa bahagia bersama kami dan terima kasih kerana sentiasa menjadi yang terbaik yang selalu fikirkan yang terbaik buat kami.. Love baba sangat..Suka x hadiah yang ibu bagi tu..
hehe," tulis isteri Ajak.

www.myartis.com / Sumber & foto: Harian Metro, Instagram Ajak Shiro & Afifah Amin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KEDAI KAMI DIROMPAK, LELAKI INDIA PAKSA SERAHKAN DUIT SALES" - LAN SOLO

Menerusi perkongsian terbaru di laman Instagram, penyanyi Lan Solo, 35, memaklumkan bahawa kedai runcit milik dia dan isterinya, Shiela, 35, iaitu Solo Borneo Mart dekat Puchong telah dirompak seorang lelaki dipercayai bangsa India.

Melihat pada entri tersebut, Lan turut memohon orang ramai memberi maklumat dan informasi sekiranya ada melihat insiden tersebut berlaku. Dalam pada itu, bekas vokalis kumpulan Kristal ini memberitahu akan mengambil tindakan dan membuat laporan polis berkaitan kes berkenaan.

"MINTA BANTUAN WARGA PUCHONG.. KEDAI KAMI DIROMPAK. LELAKI INDIA INI TELAH MEMAKSA STAFF KEDAI SAYA SERAHKAN DUIT SALES.. JIKA TERJUMPA LELAKI INDIA INI.. TOLONG DAPATKAN MAKLUMAT DIRI & KENDERAAN YANG DIGUNAKAN.. TERIMA KASIH..," tulisnya Lan yang memuat naik rakaman CCTV yang dipercayai individu yang terlibat.

Hantaran yang dimuat naik Lan menerima reaksi pelbagai wargaet yang rata-ratanya meminta Lan untuk terus membuat laporan polis dan tidak kurang yang menyifatkan ia dugaan di dalam mencari rezeki.

Sekadar infomarsi, kedai Solo Borneo Mart menyediakan pelbagai barang jualan daripada Sabah dan Sarawak untuk dijual pasaran Semenanjung Malaysia.

Klik untuk gambar besar

Isteri Lan ketika ditanya berhubung perkara ini lebih lanjut, memberitahu dalam kejadian kira-kira jam 5 petang itu, individu terbabit melarikan wang tunai lebih RM500.

Shiela atau nama sebenarnya Nur Sheila Hashim berkata, lelaki terbabit muncul secara tiba-tiba dan meminta wang RM500 sebelum menyuruh pekerja mereka menyerahkan semua wang dalam mesin juruwang di kaunter bayaran.

"Ketika kejadian, saya dan Lan berada di Pusat Konvensyen Antarabangsa Putrajaya (PICC) untuk menjayakan raptai sebuah program hiburan. Ketika itu, pekerja kami menghubungi kami bertalu-talu tetapi saya abaikan kerana nak fokus kepada acara itu.

"Sebaik selesai, saya terus hubungi mereka semula dan dimaklumkan mengenai kejadian itu. Kami terus periksa kamera litar tertutup (CCTV) untuk melihat rakaman kejadian itu.

"Memang dia buat kerja sangat pantas dan tak sampai tiga minit pun. Dia datang mengugut pekerja kami kononnya meminta bayaran untuk barang yang kami pesan sedangkan kami tidak pesan apa-apa pun," jelasnya.

Menurut Shiela, ketika kejadian hanya dua pekerja berada di kedai itu. Katanya, walaupun dua pekerja itu masih trauma dengan kejadian itu, namun dia bersyukur kerana mereka tidak mengalami sebarang kecederaan.

"Mujur lelaki itu tidak bersenjata. Namun, agak untuk mengenal pasti individu itu kerana dia memakai pelitup muka dan tergesa-gesa meminta wang daripada pekerja saya," ujarnya lagi.

Sheila berkata, pekerjanya membuat dua laporan polis semalam di Ibu Pejabat Pois Daerah Subang dan Balai Polis Bukit Puchong.

www.myartis.com / Sumber & foto: Media Hiburan, Harian Metro & Instagram Lan solo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 TAHUN JADI IBU TUNGGAL - OKTOVIA MANROSE KINI SAH ISTERI BEKAS PEMAIN BOLA SEPAK

Alhamdulillah... tahniah kami ucapkan buat anak kepada penyanyi dangdut, Iwan Syahman dan pelakon Allahyarham Rosnah Mohd. Noor iaitu pelakon Oktovia Manrose apabila dia kini telah pun sah bergelar isteri bekas pemain bola sepak, Mohamad Khairul Efsan Mdisa, dengan sekali lafaz.

Oktovia dan Khairul Efsan yang merupakan bekas pemain bola untuk kumpulan Melaka United itu disatukan sebagai pasangan suami isteri dalam satu majlis akad nikah yang diadakan di Magica Quill Ballroom, Quill City Mall sekitar pukul 9.30 malam di sini sebentar tadi.

Pasangan mempelai dinikahkan oleh bapa pengantin perempuan yang juga penyanyi dangdut popular, Iwan Syahman disaksikan jurunikah, Ustaz Mohamad Fairuz Saderi.

Klik untuk gambar besar

Pada majlis bertemakan dalam taman itu, Khairul Efsan menyerahkan mas kahwin sebanyak RM80. Bagaimanapun, jumlah wang hantaran dirahsiakan.

Oktovia atau nama sebenarnya, Wan Syamira Putri Oktovia Wan Syahman, 30, yang merupakan anak kedua daripada tiga beradik itu menerima lima dulang hantaran berbalas tiga daripada pihak pengantin lelaki.

Untuk makluman, Oktovia yang cukup dikenali menerusi filem 'Ratu Kala Jengking: Puteri Keranda' pernah mendirikan rumah tangga dengan lelaki bernama Mohd. Izat Abdul Rahman pada 2011 namun bercerai empat tahun selepas itu. Hasil perkahwinan, mereka dikurniakan seorang anak lelaki yang kini berusia 9 tahun bernama Muhammad Rayyan Zulkarnain.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::